Ćurić - Naš cilj je Trebinje koje pruža šansu svima koji žele da u njemu žive, ulažu i rade | Trebinje Live\nĆurić - Naš cilj je Trebinje koje pruža šansu svima koji žele da u njemu žive, ulažu i rade\nU Trebinju je zastupljena ideja da otvori vrata koja ima, da pruži šansu svima koji žele da žive ovdje, da podrži svakoga koji donosi nove ideje i novi kapital, da stvori jednu odgovornu, kreativnu i dinamičnu zajednicu koja brzo reaguje na probleme i koja, još brže, identifikuje svoje potencijale, mogućnosti i nove razvojne prilike - poručio je gradonačelnik Trebinja Mirko Ćurić tokom svečane sjednice Skupštine grada u čast krsne slave grada i Sabornog hrama Svetog preobraženja Gospodnjeg.\nĆurić je istakao da se nova ulaganja u Trebinju dostigla više desetina miliona KM, ali da to, s druge strane, donosi i nove obaveze Gradskoj upravi jer treba da se stvore nove dokumentacione, pravne i prostorne osnove za sve češće zahtjeve novih privrednika.\n"Na taj način se oblikuje i novi ekonomski ambijent, a grad počinje da dobija lik u kome se jasnije ocrtava naša želja da stvorimo harmonično, inovativno i efikasno okruženje za sve ljude koji u ovaj region žele da investiraju", naveo je Ćurić.\nOn je kazao da su među programima i projektima koje je Gradska uprava počela ili koji su realizovani, prije svega, projekti podrške porodici, ali i više od 60 infrastrukturnih projekata.\nPrema njegovim riječima, Trebinje postaje sve značajnije turističko mjesto o čemu govori i podatak da danas ima oko 3.000 smještajnih jedinica, zbog čega će Gradska uprava turističko poslovanje temeljiti na dva važna aspekta.\n"Prvi je povećanje komunalnih standarda, gdje se ne smije štedjeti, dok se sam grad mora oblikovati da u svakom detalju predstavlja turističku atrakciju, dok je drugi aspekt kultura, zbog čega su iz godine u godinu i sve veća izdvajanja za ovu oblast", naveo je Ćurić.\nĆurić je rekao da će svi zacrtani projekti biti realizovani, ali da, isto tako, nije srećan jer ljudi odlaze da rade van Trebinja, ali da je zadovoljan što oni nisu otišli za stalno, kao u drugim dijelovima Republike Srpske, već su u Trebinju veoma često.\nOn se zahvalio predsjedniku poslovnog sistema "Svislajon" Rodoljubu Draškoviću koji je odlučio da Trebinju donira novu zgradu Gimnazije, čija je vrijednost oko 20 miliona KM, a koja će svojim standardima nadilaziti slične obrazovne ustanove i u najrazvijenijim zemljama.\nPredsjednik kompanije "Svislajon" Rodoljub Drašković, koji je nedavno dobio i titulu kneza koju mu je dodijelio Savez opština istočne Hercegovine, rekao je u svom obraćanju da on nije knez sa krunom vladanja, već knez sa krunom žrtvovanja, davanja, zaštite i očuvanja svih dobara - materijalnih i duhovnih, koji pripadaju hercegovačkom narodu.\n"Gradimo slogu i jedinstvo, duhovnu slobodu - slobodu vjere, nacija, političkog izjašnjavanja i ličnog mišljenja. To su slobode koje čine djetelinu sa četiri lista na jednom stablu, koja su simbol sreće i blagostanja naroda Hercegovine", naveo je Drašković.\nOn je istakao da se mora obustaviti odliv pameti i produktivnog rada iz Hercegovine, u protivnom će ovo područje ostati pusto.\n"Hercegovini ćemo prizivati na povratak sve čiji su korijeni hercegovački, a naša dužnost je da im obezbijedimo životne uslove, da imaju gdje da se vrate", naveo je Drašković.\nOn je najavio da će podići "hram znanja i nauke", koji će biti njegova zadužbina Hercegovini i Trebinju.\nSpreman je, naveo je, i da gradi Hercegovinu bez granica, da poveže neraskidivo tkivo među narodima i vjerama.\n"Od Hercegovine ćemo graditi ekonomsku, bescarinsku uniju, po modelu najrazvijenijih zemalja u svijetu. To znači da ćemo imati bolje tržišne i uslove privređivanja, koji su preduslov za dolazak novih investitora", poručio je Drašković.\nTražiće se i zaštita regionalnog porijekla, proizvodnje organske hrane, te će se zahtijevati smanjenje poreza kako bi se obezbijedile veće plate radnicima.\n"Moramo da obezbijedimo slobodan protok građana, roba, rada i kapitala, a sve radi stvaranja trajnog mira i boljeg života naroda na ovim prostorima", naveo je Drašković.\nOn je izrazio nadu da će u narednih pet godine u Hercegovini biti izliječeno siromaštvo, jer će Hercegovci svoje bogatstvo sticati radom i znanjem.\nTokom svečane sjednice, gradonačelniku Mirku Ćuriću uručeni su zahvalnica ambasade Bugarske u BiH zbog dobre saradnje na realizaciji više projekata, te plaketa opštine Zvenač sa Kosova i Metohije za nesebično zalaganje i poseban doprinos zatvoju ove opštine.\nPreobraženske svečanosti biće nastavljene večeras, kada će ulicama grada proći svečana litija, nakon čega će na Trgu slobode nastupiti "Kaliopi".\nTAGOVI: Rodoljub Draskovic Mirko Curic Preobrazenske svecanosti\nDrašković iznenadio radnike u proizvodnim pogonima sa 13 platom\nBožićna čestitka Rodoljuba Draškovića\nSvečani prijem u čast Dana Republike - Naša svetinja nije na prodaju, narod stoji iza Srpske (Foto)


Home Plus fotelja WEGNER CF19 cena, cene Srbija, prodaja Beograd Novi Sad Niš\nHome Plus fotelja WEGNER CF19 cene\nTrenutno nemamo slike za Home Plus fotelja WEGNER CF19\nEPonuda nije internet prodavnica već Vam omogućava da brzo i lako nađete Home Plus fotelja WEGNER CF19 po najjeftinijoj ceni. Naš cilj je da kupci budu što bolje informisani o ponudi Home Plus fotelja WEGNER CF19 na tržištu Srbije. Vrlo lako nalazite željeni proizvod za kategoriju Fotelje cene, ne morate da lutate od sajta do sajta za Home Plus Fotelje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Home Plus fotelja WEGNER CF19 sa PRODAVCEM. EPonuda ne može da garantuje potpunu tačnost specifikacije i slika za Home Plus fotelja WEGNER CF19. Pre kupovine, podatke za Home Plus fotelja WEGNER CF19 proverite na sajtu PROIZVOĐAČA.


Sindikat “Goše” najavio radikalne mere kako bi sprečio stečaj fabrike | Istinomer vesti\nSindikat “Goše” najavio radikalne mere kako bi sprečio stečaj fabrike\nSindikat Fabrike šinskih vozila “Goša” iz Smederevske Palanke odlučio je juče da se svim sredstvima sindikalne borbe, koji uključuju i radikalne mere, bori protiv uvođenja stečaja u tu fabriku, saopštio je Savez samostalnih sindikata Srbije (SSSS).\nNa sastanku sindikata “Goše” i rukovodstva SSSS-a dogovoreno je da se uputi zahtev Ministarstvu privrede za hitan prijem, kako bi zaposleni u toj fabrici saznali potpune informacije o njihovoj i o sudbini preduzeća. Radnici su zabrinuti što je najavljen stečaj fabrike, iako je pokrenuta prizvodnja i u pripremi je ugovor koji bi im obezbedio višegodišnje poslovanje. “Nema nikakve logike da se, nakon svih napora zaposlenih da očuvaju fabriku, koja je posle polugodišnjeg štrajka ponovo počela da radi i ispunjava ugovorne obaveze, fabrika zatvori i izgube poslovi koji će radnicima obezbediti zaradu, a državi profit”, navodi se u saopštenju. Dodaje se da “država nije sankcionisala kriminalne radnje slovačkog vlasnika fabrike, zbog čega će, izgleda, ponovo radnici biti žrtve nečijeg neodgovornog ponašanja”. A u “Gošu” juče je stigao novi generalni direktor Radiša Savić, kojem radnici nisu dozvolili da uđe u fabriku. Kako je za “Insajder” kazao predsednik štrajkačkog odbora Milan Vujičić, radnici su ponovo u generalnom štrajku kako novi direktor ne bi mogao da radnicima podeli otkaze. Vujičić je rekao da je nejasno zašto, ako je pokrenut stečaj i ako se očekuje ročište zakazano za 16. novembar, dolazi novi direktor. “Ili iz rukovodstva znaju da stečaja neće biti ili je sklonjen direktor Šćepanović koji je bio protiv stečaja, obe opcije su moguće“, rekao je Vujičić. On je dodao da su radnici rekli novom generalnom direktoru Saviću da će u fabriku moći da uđe samo ako donese novac koji fabrika duguje radnicima.\nTakođe, juče je premijerka Ana Brnabić negirala da ona ili njen brat stoje iza otkupa duga “Goše” od 400.000 evra, nakon što je to pitanje postavio poslanik DS Radoslav Milojičić. On je rekao da ima “konkretne sumnje” da brat premijerke stoji iza firme u Zemunu, koja je pre samo mesec dana osnovana i koja je uspela za tih mesec dana da otkupi dug od firme sa Kipra, koja je novi vlasnik “Goše”.\nNUNS osudio "nadziranje" izveštavanja TV N1Stefanović šef Biroa – “zaokružena partijska kontrola nad državom”


Blaupunkt BT02GR bluetooth zvucnik zvučnik cena, cene Srbija, prodaja Beograd Novi Sad Niš\nBlaupunkt BT02GR bluetooth zvucnik zvučnik cene\nEsperanza EP123 zvučnik\nEPonuda nije internet prodavnica već Vam omogućava da brzo i lako nađete Blaupunkt BT02GR bluetooth zvucnik zvučnik po najjeftinijoj ceni. Naš cilj je da kupci budu što bolje informisani o ponudi Blaupunkt zvučnik BT02GR bluetooth zvucnik na tržištu Srbije. Vrlo lako nalazite željeni proizvod za kategoriju PC zvučnici cene, ne morate da lutate od sajta do sajta za Blaupunkt PC zvučnici, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Blaupunkt BT02GR bluetooth zvucnik zvučnik sa PRODAVCEM. EPonuda ne može da garantuje potpunu tačnost specifikacije i slika za Blaupunkt BT02GR bluetooth zvucnik zvučnik. Pre kupovine, podatke za Blaupunkt zvučnik BT02GR bluetooth zvucnik proverite na sajtu PROIZVOĐAČA.


Bluz muzičarka Ana Popović ponovo u Beogradu na otvaranju Mikser festivala 2015 | Koncert\nUrban BUG :: Magazin :: Urban Beatz :: Bluz muzičarka Ana Popović ponovo u Beogradu na otvaranju Mikser festivala 2015\nDatum održavanja: 03.06.2015\nČuvena bluz muzičarka, Ana Popović, će u petak, 23. januara, prvi put posle 2010. godine, održati samostalni koncert u Beogradu, uz podršku Nenada Zlatanovića aka mr Swagger-a i Pere Joe-a. Karte za koncert su rasprodate, a naredni beogradski nastup Ane Popović je, zbog ogromnog interesovanja publike, zakazan za 3. jun, kada će Ana nastupiti na otvaranju Mikser Festivala 2015.\nU svetu bluz mizike, vrlo je malo uspešnih i priznatih žena gitarista, a jedna od najboljih je upravo naša Ana Popović. Nakon samostalnog nastupa u Domu omladine u Beogradu 2010, Ana se prvi put vraća u Beograd da održi solo nastup. Mikser House će imati čast da bude domaćin njenog koncerta, 23. januara u 20h, nakon čega će, zbog velikog interesovanja publike i rasprodatog koncerta, Ana otvoriti muzički program Mikser festivala, 3. juna 2015.\nUz Anu Popović, na koncertu u petak, 23. januara, nastupiće i Michele Papadia (orgulje, klavir i prateći vokali), Kirk Smothers (saksofon), Ewing Dyce (truba i prateći vokali), Carlton Armstrong (bas i prateći vokali) i Stephane Avellaneda (bubnjevi).\nDetaljne informacije o junskom koncertu Ane Popović biće dostupne uskoro.


Roditelji nestalih beba naišli na zatvorena vrata - Bebac.com\n07.05.2018. / Izvor: N1info.com\nRoditelji nestalih beba traže istragu i istinu o svojoj deci, a ne novac kao nadoknadu\nRoditelji nestalih beba protestovali su ispred zgrade Vlade, nezadovoljni što je u skupštinsku proceduru ušao predlog Zakona o utvrđivanju činjenica o statusu novorođene dece za koju se sumnja da su nestala iz porodilišta, a kome se oni protive. Roditelji smatraju da je predlog zakona sporan jer ne obavezuje vlasti da pokrenu istragu o sudbini dece.\nRoditelji nestalih beba traže istragu i istinu o svojoj deci, a ne novac kao nadoknadu za ono što su preživeli, kako predlog Zakona o deci za koju se sumnja da su nestala iz porodilišta propisuje.\n"Taj zakon predviđa na kraju, članom 21, ukoliko oni ne mogu da odrede sudbinu naše dece, da će doneti rešenje da to ne mogu i da će nam platiti materijalnu odštetu od 10 hiljada evra, a to nije ono što mi 16 godina tražimo", kaže Nikola Šegrt iz Beogradske grupe roditelja.\n"Mi tražimo jednu istragu koja će nas dovesti do istine i kao krajni epilog DNK analizu", rekla je Mirjana Novokmet, Beogradska grupa roditelja.\nPet godina je prošlo od presude Evropskog suda za ljudska prava, kojom je Srbija obavezana da reši sudbinu nestalih beba. Usvajanje zakona od tada se čeka, a stručnjaci kažu da sadašnji predlog ne ispunjava predloge iz Strazbura.\n"Radi se o tome da je Evropski sud za ljudska prava naložio Republici Srbiji da uspostavi mehanizam nad kojim će nadzor vršiti zaštitnik građana, što u ovom slučaju nije moguće, jer se ovde radi o vanparničnom, sudskom postupku, koji ne može da bude kontrolisan od zaštitnika građana", objašnjava pravni zastupnik roditelja Danilo Ćurčić.\nVlada je u martu predlog zakona u Skupštinu poslala, roditelji od vlade traže i da ga iz Skupštine povuče.\nOsim što su protestovali, roditelji nestalih beba su i satima čekali da ih neko iz Vlade Srbije primi, kako bi nekom od nadležnih uručili svoje zahteve za povlačenje zakona iz procedure.\nUzalud je obezbeđenje šest puta tražilo prijem za roditelje, vrata Vlade ostala su zatvorena. Pomoć su pokušali da potraže i u Predsedništvu. Tamo im je obezbeđenje reklo da u zgradi nema nikoga ko bi mogao da sa njima razgovara.


Nole se maksimalno smorio, u četvrtfinalu Šangaja igra protiv novog najboljeg druga! (foto) - Naslovi.net vesti\nNole se maksimalno smorio, u četvrtfinalu Šangaja igra protiv novog najboljeg druga! (foto)\nPosle fenomenalne igre u osmini finala Šangaja i pobede nad Italijanom Markom Čekinatom (6:4, 6:0), Nole je saznao s kim će dalje odmeravati snage.\nNajbolji srpski teniser Novak Ðoković u četvrtfinalu Mastersa u Šangaju sastaće se sa Južnoafrikancem Kevinom Andersonom, koji je eliminisao Grka Stefanosa Cicipasa 6:4, 7:6 (7:1). #Djokerson into the... »\nPričalo se kako je 21. teniser na ATP vrlo nezgodan po srpskog asa, ali je bojazan o eventualnom ponovnom iznenanđenju trajala do sredine prvog seta. Vrebao je Novak Čekinatov servis, dok Italijan nije poklekao posle 3:3. Bilo je... »\n"Cilj mi je prvo mesto do kraja sezone"\nNovak Đoković je po plasiranju u četvrtfinale mastersa u Šangaju istakao kako je vrlo zadovoljan igrom i da su prisutne visoke ambicije do kraja sezone.\n- Veoma sam zadovoljan na koji način serviram u prva dva meča na turniru, što je veoma važno. Činio sam protiv Čekinata sve kako bi odigrao još jedan poen i bio sam agresivan kada je trebalo da budem. Noletu je jedan brejk bio... »\nPoznati svi parovi četvrtfinala u Šangaju\nNišikori i Federer obezbedili plasman među osam najboljih.\nŠvajcarski teniser Rodžer Federer plasirao se danas u četvrtfinale mastersa u Šangaju, pošto je pobedio 28. igrača sveta Španca Roberta Bautistu Aguta posle tri seta, 6:3, 2:6, 6:4. Drugi teniser sveta pobedio je posle skoro dva sata. On je u četvrtom gemu prvog seta... »\nRodžer: Bautista bio u naletu, ako Kei uhvati ritam...\nŠvajcarac Rodžer Federer bio je veoma zadovoljan posle teške pobede nad Špancem Robertom Bautistom Agutom i plasmana u četvrtfinale Mastersa u Šangaju.\nŠvajcarac je slavio po setovima 6:3, 2:6, 6:4. "Veoma sam zadovoljan. Bautista je igrao sve bolje kako je meč odmicao. U drugom setu je bio u naletu, ja sam imao oko 80 odsto prvog servisa, ali je uspeo da osvoji dva brejka. Bilo... »\nŠangaj: Bez iznenađenja, Federer u četvrtfinalu\nŠvajcarski teniser Rodžer Federer plasirao se danas u četvrtfinale mastersa u Šangaju, pošto je pobedio 28. igrača sveta Španca Roberta Bautistu Aguta posle tri seta, 6:3, 2:6, 6:4. Drugi teniser sveta pobedio je posle skoro dva sata. On je u četvrtom gemu prvog seta oduzeo servis Špancu i poveo u... »\nŠangaj: Favoriti sigurni, Federer na Nišikorija\nŠvajcarac posle tri seta savladao Aguta, Kei bolji od Kverija. Edmund zakazao duel sa Zverevim\nŠvajcarski teniser Rodžer Federer plasirao se danas u četvrtfinale mastersa u Šangaju, pošto je pobedio 28. igrača sveta Španca Roberta Bautistu Aguta posle tri seta, 6:3, 2:6, 6:4. Drugi teniser sveta pobedio je posle skoro dva... »\nNovak preko Čekinata do četvrtfinala Šangaja\nGlas Amerike četvrtak, 11. oktobar 2018.\nNajbolji srpski teniser Novak Đoković ostvario je i drugu pobedu na turniru serije Masters 1000 u Šangaju - 6:4 i 6:0 protiv Italijana Marka Čekinata i plasirao se u četvrtfinale u kojem ga očekuje Južnoafrikanac Kevin Anderson. Đoković je dominirao u duelu sa igračem, koji ga je ove godine pobedio... »\nNovak: Drugi set savršen, želim na vrh do kraja godine\nNajbolji srpski teniser Novak Đoković bio je zadovoljan igrom u trijumfu nad Markom Čekinatom u osmini finala Mastersa u Šangaju, a posebno ga raduje tenis koji je prikazivao u drugom setu.\nSrbin se plasirao u četvrtfinale Mastersa u Šangaju, pošto je ubedljivo savladao Italijana (6:4, 6:0). "Raduje me način na koji serviram na turniru. To je veoma važno. Protiv Čekinata sam bio agresivan u momentima kada je trebalo... »\nSrpski teniser kaže da je veoma zadovoljan igrom u Šangaju i da je fokusiran da sezonu okonča na čelnoj poziciji ATP liste\nNovak Đoković uradio je odličan posao i u drugom meču na mastersu u Šangaju. U trećem kolu je protiv Marka Čekinata pokazao pravu snagu i ubedljivo izborio plasman u četvrtfinale - 6:4, 6:0. "Zaista sam zadovoljan kako sam... »\nFederer uz dosta muke do četvrtfinala Šangaja\nRodžer Federer, prvi reket Švajcarske, plasirao se u četvrtfinale Šangaja, pošto je posle velike borbe eliminisao Roberta Bautistu-Aguta.\nŠvajcarac se, baš kao u prethodnom kolu, mučio, ali je na kraju uspeo da slavi rezultatom 6:3, 2:6, 6:4. Drugom teniseru sveta za pobedu bilo je potrebno oko dva sata igre, i u borbi za polufinale igraće protiv Keija Nišikorija,... »\nĐoković: "Savršen drugi set"\nNije imao zamerki na svoju igru najbolji srpski teniser nakon trijumfa nad Markom Čekinatom u Šangaju.\nSrpski teniser Novak Đoković plasirao se danas u četvrtfinale Mastersa u Šangaju pošto je pobedio 21. tenisera sveta Italijana Marka Čekinata posle dva seta, 6:4, 6:0. Treći teniser sveta pobedio je posle sat i 10 minuta. On je u... »\nUčiniću sve da ponovo budem broj jedan. Servis me odlično služi na početku turnira u Šangaju - rekao je Đoković koji će igrati protiv Andersona u četvrtfinalu\nSrpski teniser Novak Đoković izjavio je da mu je glavni cilj da do kraja sezone prestigne Španca Rafaela Nadala i vrati se na čelo ATP liste. Đokoviću na Mastersu u Šangaju, gde je danas eliminisao Italijana Marka Čekinata 6:4,... »\nVraćen dug sa Rolan Garosa, sad repriza finala Vimbldona\nNovak Đoković u četvrtfinalu mastersa u Šangaju\nPohod na vrhu ATP liste – koji bi mogao da zaposedne do kraja godine – Novak Đoković je nastavio plasmanom u četvrtfinale Mastersa u Šangaju, pošto je skoro bez znoja zbrisao sa terena Marka Čekinata – 2:0 (6:4, 6:0). Srpski as je posle nervoznog početka meča apsolutno... »\nSrpski teniser Novak Đoković plasirao se danas u četvrtfinale mastersa u Šangaju pošto je pobedio 21. tenisera sveta Italijana Marka Čekinata posle dva seta, 6:4, 6:0.\n"Terao sam ga da uvek odigra jedan udarac više. Bio sam agresivan kada je trebalo da budem. Drugi set je zaista bio savršen. Želeo sam dobro da počnem, pošto znam da se on snažno bori i tera te da zaslužiš svaki poen", naveo je... »\nPobede Edmunda i Zvereva na mastersu u Šangaju\nOpravdali ulogu favorita.\nBritanski teniser Kajl Edmund plasirao se danas u četvrtfinale mastersa u Šangaju pošto je pobedio Čileanca Nikolasa Jarija posle dva seta, 7:6, 6:3. Edmund će u četvrtfinalu igrati protiv četvrtog nosioca Nemca Aleksandra Zvereva. Zverev je danas pobedio Australijanca... »\nĐoković: Pokušaću sve da dođem do prvog mesta\nNovak Đoković, treći teniser sveta, rekao je posle pobede nad Markom Čekinatom da će pokušati sve što je u njegovoj moći da dođe do prvog mesta do kraja sezone.\nSrpski igrač u osmini finala Mastersa u Šangaju savladao je italijanskog tenisera i protivnik u borbi za polufinale biće mu Kevin Anderson, koji je bio bolji od Stefanosa Cicipasa. "Veoma sam zadovoljan na koji način serviram u... »\nŠangaj - Đokerson u četvrtfinalu\nNajbolji srpski teniser saznao je ko će mu biti rival u četvrtfinalu Mastersa u Šangaju. Čeka nas repriza vimbldonskog finala.\nSrpski teniser Novak Đoković igraće u četvrtfinalu Mastersa u Šangaju protiv Južnoafrikanca Kevina Andersona. Treći teniser sveta danas je pobedio Italijana Marka Čekinata sa 6:4, 6:0, a Anderson je bio bolji od Grka Stefanosa... »\nNovak Đoković pobedio je Italijana Marka Čekinata 6:4, 6:0 i plasirao se u četvrtfinale Mastersa u Šangaju.\nĐoković se revanširao 21. teniseru planete za poraz u ovogodišnjem četvrtfinalu Rolan Garosa i ubedljivom igrom prošao dalje za samo 71 minut. Prvi brejk napravio je u sedmom gemu prvog seta, iako je mogao ranije. Posle toga... »\nĐoković u četvrtfinalu u Šangaju\nNa taj način Đoković se revanširao Čekinatu za poraz na Rolan Garosu, pa Italijan više ne može da se pohvali da ima pozitivan rezultat u međusobnim duelima. Za prolazak u polufinale Novak će sutra igrati protiv boljeg iz dela... »\nOsveta čekinatu: Đokovićeva šetnja do četvrtfinala Šangaja\nNajbolji srpski teniser se ubedljivom pobedom revanširao Italijanu za poraz na Rolan Garosu - 6:4, 6:0. Anderson sledeći rival\nNajbolji srpski teniser Novak Đoković pobedio je Italijana Marka Čekinata 6:4, 6:0 i plasirao se u četvrtfinale Mastersa u Šangaju. Đoković se revanširao 21. teniseru planete za poraz u ovogodišnjem četvrtfinalu Rolan Garosa i... »\nĐoković se revanširao Čekinatu i prošao u četvrtfinale\nNajbolji srpski teniser Novak Đoković u četvrtfinalu Mastersa u Šangaju sastaće se sa Južnoafrikancem Kevinom Andersonom, koji je eliminisao Grka Stefanosa Cicipasa\nŠANGAJ- Najbolji srpski teniser Novak Đoković pobedio je Italijana Marka Čekinata 6:4, 6:0 i plasirao se u četvrtfinale Mastersa u Šangaju. Đoković se revanširao 21. teniseru planete za poraz u ovogodišnjem četvrtfinalu Rolan... »\nNovak krenuo nervozno pa se furioznom igrom osvetio Čekinatu!\nNovak Đoković, najbolji srpski teniser, plasirao se u četvrtfinala Mastersa u Šangaju, pošto je u dva seta (6:4, 6:0) pobedio Marka Čekinata.\nTreći teniser sveta revanširao se Italijanu za poraz na Rolan Garosu ove sezone. Đoković će u borbi za polufinale igrati protiv Kevina Andersona, koji je savladao Stefanosa Cicipasa. Srpski teniser nervozno je otvorio meč, nije... »\nKraj: Đoković - Čekinato 6:4, 6:0\nNajbolji srpski teniser u trećem kolu mastersa u Šangaju savladao je Italijana 6:4, 6:0\nNajbolji srpski teniser Novak Đoković plasirao se u četvrtfinale mastersa u Šangaju. Nekada prvi reket planete, u drugom međusobnom duelu, revanširao se Italijanu Marku Čekinatu, za poraz u četvrtfinalu Rolan Garosa (3:1),... »\nĐoković protiv Andersona u četvrtfinalu mastersa u Šangaju\nSrpski teniser Novak Djoković igraće u četvrtfinalu mastersa u Šangaju protiv Južnoafrikanca Kevina Andersona. Treći teniser sveta Djoković danas je pobedio Italijana Marka Čekinata sa 6:4, 6:0, a Anderson je bio bolji od Grka Stefanosa Cicipasa sa 6:4, 7:6. To će biti osmi duel Djokovića i osmog... »\nNajbolji srpski teniser u 3. kolu mastersa u Šangaju ostvario ubedljivu pobedu protiv "dužnika" Marka Čekinata i izborio plasman u četvrtfinale. Naredni rival Kevin Anderson, osmi teniser sveta, protiv kojeg ima skor 6:1.\nNovak Đoković uspešno je okončao i treće kolo na mastersu u Šangaju i izborio plasman u četvrtfinale. Ubedljivo je pobedio Marka Čekinata u dva seta - 6:4, 6:0, posle 70 minuta igre. Srpski teniser tako se revanširao Italijanu za... »\nMasters u Šangaju: Đoković se revanširao Čekinatu i prošao u četvrtfinale\nŠANGAJ: Najbolji srpski teniser Novak Đoković pobedio je Italijana Marka Čekinata 6:4, 6:0 i plasirao se u četvrtfinale Mastersa u Šangaju.\nĐoković se revanširao 21. teniseru planete za poraz u ovogodišnjem četvrtfinalu Rolan Garosa i ubedljivom igrom prošao za samo 71 minuta. Srpski teniser nervozno je otvorio meč, nije uspeo da iskoristi prvih šest brejk lopti, ali... »\nRevanš za rolan Garos: Đoković na ‘brutalan’ način vratio dug Čekinati\nNajbolji srpski teniser Novak Đoković savladao je u osmini funala mastersa u Šangaju Marka Čekinatu. Nakon prvog seta gde je Čekinata imao neke šanse, u drugom je bio potpuno nemoćan te je to dovelo do konačnog rezultata od 2:0(6:4, 6:0) u korist srpskog asa. Srpski teniser na najbolji način... »\nŠangaj - Čekinato upoznao pravog Novaka!\nNajbolji srpski teniser revanširao se Marku Čekinatu za ovogodišnji poraz na Rolan Garosu i tako obezbedio plasman u četvrtfinale Mastersa u Šangaju.\nTrostruki osvajač Mastersa u Šangaju i trenutno treći teniser na ATP rang listi plasirao se u četvrtfinale pomenutog turnira. Novak Đoković je danas savladao Marka Čekinata sa 2:0 (6:3, 6:0) i tako mu se donekle revanširao za... »\nNajava dana (četvrtak, 11. oktobar): Jutro uz Đokovića i srpske odbojkašice... Da li će Orlovi predriblati Sokolove?\nPre nego što prionete na tipovanja, pogledajte statističku analizu najinteresantnijih parova\n7920: N. ĐOKOVIĆ – M.ČEKINATO, 09.05 (Tenis, ATP Šangaj) Najbolji srpski teniser u trećem kolu Mastersa u Šangaju igraće protiv Marka Čekinata. Italijan je pobedio Hjeona Čunga iz Južne Koreje sa 4:6, 7:6 (7:5), 7:6 (7:5).... »\nZverev ekspresno do četvrtfinala Šangaja\nAleksandar Zverev plasirao se u četvrtfinale Mastersa u Šangaju, pošto je sa 2-0 u setovima pobedio Aleksa de Minaura.\nNemački teniser slavio je posle nešto više od sat vremena igre i rezultatom 6:1, 6:4 prošao među osam najboljih igrača. Zverev odigrao je rutinski meč protiv mladog Australijanca i zasluženo se plasirao četvrtfinale. Nemac prvi... »\nĐoković čeka čekinata: Srbin spreman za revanš Italijanu\nNova prepreka Novaku Đokoviću na putu ka tituli na mastersu u Šangaju je Marko Čekinato. Naš najbolji teniser imaće danas priliku da se u trećem kolu revanšira Italijanu za poraz u četvrtfinalu Rolan Garosa od 3:1\nNOVA prepreka Novaku Đokoviću na putu ka tituli na mastersu u Šangaju je Marko Čekinato. Naš najbolji teniser imaće danas priliku da se u trećem kolu revanšira Italijanu za poraz u četvrtfinalu Rolan Garosa od 3:1. - Ja sada... »\nN1 Info pre 9 minuta\nPens posetio nekadašnji logor Aušvic


Indjija.net | Vesti | VELIČANSTVENO: Inđija obeležila dan oslobođenja u Prvom svetskom ratu\nVELIČANSTVENO: Inđija obeležila dan oslobođenja u Prvom svetskom ratu\nInđija nikad nije bila svečanija kao za Mitrovdan. Nikad tako pozitivna energija nije strujala kroz grad a ponos, sreća i oduševljenje preplitale su se kroz hiljade građana i đaka koji su svojim prisustvom dali nemerljiv doprinos obeležavanju dana kada je u našoj opštini, pre tačno 100 godina, ponovo zasijalo sunce slobode.\nOd ranog jutra vršile su se intezivne poslednje pripreme pred početak programa. Đaci iz svih škola naše opštine pristizali u velikom broju zajedno sa svojim profesorima. Njih tačno 1300 bili su predstavnici njihovih 1300 predaka koji su svoj mladi život dali na raspolaganju otadžbini za odbranu od neprijatelja.\nSvečanu povorku predvodila su dva „oficira kraljevske vojske“ na konjima a iza njih pobednički vod vojnika koji su nosili replike zastava iz Prvog i Drugog srpskog ustanka, Balkanskih ratova i Prvog svetskog rata. Poseban adrenalin dali su pripadnici policijskog orkestra nastupajući sa svečanom muzikom i marševima.\nProgram u Sportskoj hali otvorio je predsednik Skupštine opštine Inđija Milan Predojević koji je podsetio kolike žrtve je srpski narod podneo tokom nesrećnih ratnih godina u Velikom ratu, napominjući da je zadatak današnjih i budućih generacija da neguju i čuvaju od zaborava sve one koji su svoj život žrtvovali za slobodu i oslobođenje.\nČestitajući Inđinčanima dan oslobođenja u Velikom ratu, predsednik opštine Inđija Vladimir Gak rekao je da je Inđija retka a možda i jedina opština koja je na ovako veličanstven način rekla hvala svima onima koji su doneli slobodu Srbiji i Inđiji.\n„Naši preci su tada, pre 100 godina, stvorili ono što je bio san Srba iz Vojvodine i san Srba iz centralne Srbije a to je da svi žive zajedno u jednoj državi“.\nGak je napomenuo da je Srbija izgubila trećinu stanovništva, odnosno 60 odsto muške populacije.\n„I hajde sada da pogledamo koliko bi nas danas živelo da je svako od stradalih imao samo po jednog potomka-to je više od dva miliona Srba, to jest još jedna Vojvodina ili još jedan Beograd.“\nPredsednik je spomenuo i Milunku Savić i još jednom rekao zašto je njen spomenik postavljen u Inđiji.\n„Milunka Savić ima najdirektnije moguće veze sa svakom stopom Republike Srbije, sa svakim Srbinom ma gde on živeo, i ona je personifikacije srpske žene koja je jaka, odlučna, izdržljiva i nepokolebljiva. I danas su žene jake, one su stub našeg društva, države, naše opštine i svake porodice, i hvala im na tome“.\nOn je dodao da povorka koju su između ostalih činili i 1300 dece, podsećamo šta je tadašnji cvet srpske omladine dao za svoju državu, ali danas šaljemo poruku da mi želimo da živimo za državu, da živimo u Opštini Inđija koja će se ponositi vrtićima, trgovima, parkovima, koja će se ponositi da nema nijednu neasfaltiranu ulicu i da se ponosimo time da ćemo vrlo brzo postati najlepši grad u Srbiji.\nKako bi se na neki način odužili mladićima-kaplarima, Gak je najavio da će podneti inicijativu da jedna ulica u Inđiji ponese naziv „1300 kaplara“.\nBitno je napomenuti da je na svečanosti bila i Dragica Nikolić, unuka srpske heroine Milunke Savić.\nPre početka svečane povorke delegacije Opštine Inđija, Vojske Srbije, Udruženja potomaka ratnika 1912-1920, Udruženja Kraljevina Srbija i SUBNOR-a položili su vence na spomenik Milunki Savić i Kralju Petru I Oslobodiocu.\nVeliku pomoć u organizovanju veličanstvene svečanosti dalo je Ministarstvo odbrane, Ministarstvo unutrašnjih poslova, Generalštab Vojske Srbije, Policijska stanica u Inđiji, sva javna preduzeća i ustanove opštine Inđija, predsednik Matice iseljenika i Srba u regionu Miodrag Jakšić, dramska sekcija Gimnazije, Udruženje Kraljevina Srbija kao i sve osnovne i srednje škole na teritoriji opštine Inđija.


Iz fondova EU 120 mil. evra budžetu\nEvropska komisija razmatra da 120 miliona evra iz pretpristupnih fondova EU izdvoji za očuvanje makroekonomske stabilnosti i budžetske potrebe srpske vlade.Evropski komesar Oli Ren kaže da bi podrška za stabilizaciju srpskog budžeta bila ponovni dokaz opipljive solidarnosti EU sa Srbijom koja nastoji da otkloni posledice finansijske krize i očuva makroekonomsku stabilnost.\nRen je to rekao nakon što je Đelić predao pismo Evropskoj komisiji u kojem se predlaže da iz programa IPA za pretpristupnu podršku EU kandidatima i potencijalnim kandidatima za članstvo Srbiji izdvoji 120 miliona evra za budžetsku stabilizaciju da bi se obezbedio nastavak reformi.\nTo je, prema rečima Đelića, deo makrofinansijskog plana za 2010. o kojem Srbija razgovara i sa Međunarodnim monetarnim fondom, Svetskom bankom, Evropskom investicionom bankom i Evropskom bankom za obnovu i razvoj.\nOn je dodao da je od Evropske komisije zatražio podršku za dogovor sa privatnim evropskim bankama u Srbiji da one odlože plaćanje dospelih dugova srpskih privatnih firmi od pet milijardi evra u ovoj godini. Te evropske privatne banke treba da učestvuju i u podršci za prevazilaženje srpskog budžetskog deficita.\nTraži se partner za IMT\nPosle dva neuspešna tendera, nekadašnji gigant u proizvodnji traktora - novobeogradski IMT - novog vlasnika treba da dobije po modelu zajedničkog ulaganja.\nNajveći kandidat za strateškog partnera jeste beloruski MTZ, ali u IMT-u tvrde da za njihovu fabriku ima još zainteresovanih. Generalni direktor IMT-a Slobodan Petrović kaže da je ta ideja prvi put prezentovana tokom boravka predsednika Belorusije Aleksandra Lukašenka u Srbiji, kada se sastao s premijerom Srbije Mirkom Cvetkovićem i ministrom ekonomije Mlađanom Dinkićem.\n“Tada je zaključeno da se nastave razgovori, a šta će izaći - to ćemo videti”, dodao je on.\nPregovori bi trebalo da se nastave u Minsku 30. i 31. marta, kada delegacije dveju država budu potpisivale sporazum o slobodnoj trgovini.\nU IMT-u tvrde da beloruska firma nije jedina zainteresovana za fabriku koja je u zlatno doba proizvodila i 40.000 traktora godišnje, dok je poslednjih godina taj broj jedva dostizao hiljadu.\n“Jedna od firmi koja je posetila IMT, dva puta, je firma Juto, kineska firma, veliki proizvođač, koji je nekada proizvodio tenkove, pa onda traktora guseničara, pa prešao na traktore točkaše, ono što i mi radimo. Veliki su proizvođač - 160.000 traktora godišnje. Takođe nam se relativno skoro javila i indijska firma Sonalika”, rekao je Petrović.\nDva dosadašnja tendera za privatizaciju IMT-a bila su neuspešna - na prvi se niko nije javio, dok su sva tri ponuđača na drugom povukla ponude.\nMinistarstvo ekonomije donelo je potom odluku da se atraktivno zemljište firme na Novom Beogradu proda odvojeno od fabrike, za koju će biti nađen strateški partner.\nGubitak NIS-a 190 miliona dolara\nIako prva tri kvartala 2008. nisu nagoveštavala poslovni gubitak, naša naftna kompanija samo zbog pada vrednosti dinara izgubila 100 miliona dolara.Naftna industrija Srbije samo u četvrtom kvartalu 2008. godine zabeležila je gubitak od oko 190 miliona dolara. Po osnovu pada vrednosti dinara u odnosu na dolar kompanija je registrovala minus od oko 100 miliona dolara. A kao glavni razlog za poslovanje s gubitkom navodi se to što se nafta kupovala u dolarima, a 90 odsto prihoda od prodaje derivata naplaćivalo u dinarima.\nVrednost dolara jelane, kažu u NIS-u, uvećana 17,1 odsto – sa 53,7 na 70 dinara, a evra 11,8 procenata. Cene goriva su shodno važećoj uredbi menjane 2008. godine 19 puta, pri čemu ciklus proizvodnje traje 120 dana.\nŠta se, međutim, stvarno dogodilo u poslovanju NIS-a za poslednja dva kvartala 2008. godine?I kako se istopila dobit od 2,3 milijarde dinara, koliko srpska strana u Upravnom odboru NIS-a tvrdi da je zarađeno.\nOčekuje se da ovu dilemu najkasnije do 30. juna razreši revizorski izveštaj KPMG-a, kažu u NIS-u.\nIvan Nikolić, saradnik „Makroekonomskih analiza i trendova”, biltena Ekonomskog instituta u Beogradu, kaže za „Politiku” da je drastičan pad cene sirove nafte na svetskoj berzi sa 150 na 40 dolara za barel mogao dovesti do gubitaka NIS-a samo ukoliko su se na zalihama našle velike količine nafte nabavljane po visokim, a da su onda, zbog naglog pojevtinjenja crnog zlata, derivati na pumpama prodavani po znatno nižim cenama.\nNe mogu se, kaže Nikolić, kriviti ni samo oni koji su kupovali veće količine nafte po ceni od 130 ili 140 dolara, jer su se pribojavali prognoza svetskih analitičara o skoku barela od 200 pa i 250 dolara do kraja 2008. godine. Pitanje je, međutim, da li je i kako tako visoka cena „peglana” kasnijim, mnogo jevtinijim nabavkama.\nSrbija ima uredbu o formiranju cena derivata u maloprodaji. Teško je poverovati da je država radila u korist sopstvene štete pa je u trećem i četvrtom kvartalu, kada je pala cena barela, prodavala gorivo na pumpama po mnogo nižoj ceni nego što je plaćala sirovinu.\nTako nešto morao je da uoči i sam tadašnji menadžment, pa i članovi UO. Oni su i pre isteka trećeg, a pogotovo četvrtog kvartala morali svom „gazdi” – državi da signaliziraju da firma srlja u gubitke.\nUpitan da li je otpis potraživanja velikim javnim preduzećima– dužnicima NIS-a mogao da dovede do različitih završnih računa, Nikolić kaže da tu treba proveriti metodologiju sastavljanja finansijskih izveštaja, te da je dobro što će revizor reći svoju nezavisnu i nepristrasnu reč.\nVuk Đoković, državni sekretar u Ministarstvu finansija, nije želeo da daje ocene o prošlogodišnjem poslovanju NIS-a pre nego što revizor izađe sa svojim izveštajem. On, međutim, kaže da svetska ekonomska kriza ne može biti jedini razlog za loše poslovne rezultate kompanije.\nPredsednik Upravnog odbora Nafta a. d. Nebojša Atanacković ističe da je knjigovodstveni sistem u Srbiji takav da se lako mogu prikazati gubici ili profit u poslovanju kompanije, a da to ne odgovara realnom stanju stvari.\nZakon o računovodstvu je veoma loše urađen i omogućava raznorazne gimnastike sa završnim računom. Onaj ko želi, recimo, da izbegne plaćanje poreza ima mogućnost da prikaže svoje poslovne rezultate kao veoma neuspešne bez ikakvih posledica.\nMeđutim, u takvim slučajevima, koji uključuju nezavisnog revizora i korišćenje međunarodnih standarda za izveštavanje, moguće je stvoriti realnu sliku situacije u kompaniji.\nU NIS-u dodaju da je i pored različitih završnih računa kompanija izmirila sve svoje obaveze prema državi i po osnovu poreskih obaveza za 2008. u budžet uplatila više od 50,9 miliona dinara. Od poreza na zarade u NIS-u, u državnu kasu se slilo još oko 587 miliona dinara.


Jubilarna, 20. knjižara “SVJETLOST” od sada i u sarajevskom naselju Dobrinja - AKOS\nHome > Ekonomija > Jubilarna, 20. knjižara “SVJETLOST” od sada i u sarajevskom naselju Dobrinja\nby - 02/07/2019\n„Uprava i svi uposlenici kompanije Svjetlostkomerc kontinuirano rade na unaprjeđenju poslovanja i širenju maloprodajne mreže, a tome u prilog ide i otvaranje naše jubilarne, 20. knjižare na Dobrinji. Zadovoljstvo nam je istaći da će od sada i stanovnici sarajevskog naselja Dobrinja moći uživati u širokoj lepezi asortimana i pogodnostima kupovine koju nude knjižare „SVJETLOST“. Uvjereni smo da ćemo bogatom ponudom, te uslovima koje pružamo našim vjernim kupcima i u ovom sarajevskom naselju, opravdati status lidera na tržištu. Naglašavamo da se u knjižarama „SVJETLOST“ može vršiti kupovina sa odgođenim plaćanjem, te da na taj način kupcima dajemo priliku da uživaju svjetske trendove uz znatnu olakšicu“ izjavio je Madžid Avdagić direktor kompanije Svjetlostkomerc.\nPočetak školske godine, osim radosti, novog druženja i novih životnih pobjeda, predstavlja značajnu finansijsku stavku za porodicu SOS Dječija sela BiH. Shodno prethodno navedenom kompanija Svjetlostkomerc d.d., kao društveno odgovorna kompanija, odlučila je obezbijediti dio školskog pribor za osnovce i srednjoškolce. Svako dijete zaslužuje obrazovanje i bezbrižno djetinjstvo. Svjetlostkomerc kroz decenijski dugo poslovanje uvijek je bila dio humanitarnih akcija, te će i u budućnosti odvajati sredstva za najugroženije kategorije društva.\nSa tradicijom dužom od 70 godina Svjetlostkomerc predstavlja sinonim za knjižaru, obrazovanje, nauku i kulturu. Svjetlostkomerc ima potpisane ugovore o distribuciji i prodaji sa svim relevantnim domicilnim i inostranim izdavačkim kućama, autorima knjiga i udžbenika, kao i najpoznatijim svjetskim proizvođačima školskog i kancelarijskog materijala, a distribuira brendove kao što su Staedtler, Junior, Double A, Navigator, Cassa, US Polo, Walker, Duki Daso, Miquelrius itd.\nOsim maloprodaje Svjetlostkomerc već treću godinu posluje i u segmentu veleprodaje koja iz godine u godinu bilježi znatan rast.\nNovootvorena knjižara „SVJETLOST“ nalazi se u ulici Nurije Pozdreca 6 u sarajevskom naselju Dobrinja.\nAS Group preuzima dionice još jednog giganta\nTagovano knjizara Svjetlostkomerc


U ponedjeljak vanredna sjednica Skupštine – tema Budžet za 2019\nHome Novosti Gradske novosti U ponedjeljak vanredna sjednica Skupštine – tema Budžet za 2019\nU ponedjeljak 28. januara biće održane dvije vanredne sjednice Skupštine Brčko distrikta BiH.\n„Najavio sam danas da će sutra svim poslanicima biti dostavljeni materijali i da će se u ponedjeljak održati vanredna sjednica na kojoj će se razmatrati Prijedlog Budžeta za 2019. godinu i set zakona koji se odnose na izmjene zakona o platama u upravi i institucijama Brčko distrikt BiH“, rekao je Esed Kadrić, predsjednik Skupštine Brčko distrikta BiH.\nRedovna sjednica zakazana je za srijedu 30. januar. Šefovi poslaničkih klubova u Skupštini Brčko distrikta BiH usaglasili su danas dnevni red četrdesete redovne sjednice, na čijem je dnevnom redu nekoliko nacrta zakona u drugom čitanju.\n„To su zakoni o izmjenama Zakona o Direkciji za finansije, izmjenama i dopunama Zakona o Trezoru i Zakonu o Poreskoj upravi da bi se, kako smo to najavili na prošloj sjednici, raspisali konkursi za te vodeće pozicije“, rekao je Kadrić.\nU drugom čitanju su i Nacrt zakona o izmjenama i dopunama Zakona o krivičnom postupku i Nacrt zakona o dopuni Zakona o pravnim licima koje osniva Brčko distrikt.\n„Bit će razmatran u drugom čitanju i Nacrt zakona o advokatskoj djelatnosti na području Brčko distrikta BiH s ciljem ujednačavanja tarifa za advokate koji su članovi advokatskih komora Federacije BiH i Republike Srpske. U drugom čitanju je i Nacrt zakona o fiskalnom registru, a imamo i najavu izmjena Zakona o fiskalnim sistemima gdje postoje pretenzije da se iz sistema fiskalizacije izuzmu igre na sreću i trgovina na veliko o čemu će se poslanici izjašnjavati prilikom razmatranja izmjena i dopuna ovog zakona u prvom čitanju“, rekao je predsjednik Skupštine.\nPrethodni postOdržana javna rasprava o Nacrtu zakona o izmjenama i dopunama Zakona o udruženjima i fondacijama Brčko distrikta BiH\nSledeći postDistrikt i dalje bez ugovora za struju za 2019. godinu\nPrvi zamjenik visokog predstavnika i supervizor za Distrikt Brčko Michael Scanlan juče se sastao sa predsjedavajućim Skupštine Distrikta Esedom Kadrićem, njegovim zamjenikom Ivom Filipovićem...


"Upleteni" uprkos pandemiji: Na Jesenjoj izložbi ULUS izlaže 36 umetnika - 24sedam\n“Upleteni” uprkos pandemiji: Na Jesenjoj izložbi ULUS izlaže 36 umetnika\nU Umetničkom paviljonu "Cvijeta Zuzorić" biće organizovan i bogat prateći program, a biće dodeljena i tradicionalna nagrada\n8. novembar 2020, 15:34\nJesenja izložba Udruženja likovnih umetnika Srbije pod naslovom “Upleteni” kustosa Maje Ćirić biće dostupna publici od 12. novembra u Umetničkom paviljonu “Cvijeta Zuzorić”.\nJesenja izložba je najstarija ULUS-ova izložba (1928) i najstarija izložba u regionu. Udruženje ovom postavkom, kako ističu, pokazuje svoju vitalnost, jer suočene sa pandemijom, mnoge institucije su otkazale svoje izložbene aktivnosti, dok ULUS ukazuje na značaj održavanja izložbenog života i drugih umetničkih aktivnosti.\nNa izložbi učestvuje 36 umetnika, tokom njenog održavanja biće organizovan bogat prateći program, a takođe biće i dodeljena tradicionalna nagrada Jesenje izložbe. Organizatori objašnjavaju da je jesenja Izložba, “na čvorištu između likovne i vizuelne umetnosti, ličnih i kolektivnih interesa, namenjena članovima i proporcionalno određenom broju gostiju, organskog porekla i nije zasnovana na kustoskim pretpostavkama.”\n– U takvoj konstelaciji mogućnost kustoske intervencije nije zasnovana na ličnim uverenjima niti izdvojena od ponuđenih sadržaja, već ona podrazumeva posredovanje u okviru unapred zadatih parametara – navode organizatori.\nTagovi: Cvijeta ZuzorićizložbakustospostavkaULUSumetnici\nVatra buknula u centru Beograda: Požar u zgradi gde je i čuvena kafana "Ruski car"


PD Talk sa Terezom Tores, svetski poznatim trenerom za otkrivanje proizvoda\nKako bismo saznali više o samom događaju, o tome kome je namenjen i šta prisutni mogu očekivati, razgovarali smo sa Igorom Rajnjakom, Agile Coach-om u kompaniji ProductDock. On nam je otkrio da ova kompanija krajem avgusta priprema besplatan online događaj i razgovor sa Terezom Tores o njenoj dugoočekivanoj i veoma hvaljenoj knjizi pod naslovom Continuous Discovery Habits: Discover Products that Create Customer Value and Business Value (2021).\nKako nam je Igor otkrio, knjiga je objavljena pre svega nekoliko meseci i posvećena je upravljanju proizvodima (product management), odnosno fazi otkrivanja proizvoda (product discovery). “Odmah po objavljivanju, ovo delo je doživelo sjajan odziv i svrstano je uz knjige Martija Kejgna (Marty Cagan) kao jedna od tri knjige koje svako ko se bavi razvojem proizvoda mora da pročita”, kaže naš sagovornik i dodaje sledeće:\nNama je cilj bio da što je moguće pre ovako kvalitetan sadržaj predstavimo publici u Srbiji i regionu, a to je bilo najranije moguće 30. avgusta (ponedeljak) u 18h, kada će se ovaj događaj i održati. Sam događaj će biti održan online, preko Linkedin event platforme, na engleskom jeziku i namenjen je svakome ko je zainteresovan za razvoj proizvoda, a naročito za najnovije pristupe otkrivanju proizvoda.\nSaznajte koje su to nove promene u oblasti razvoja proizvoda\nNa pitanje Netokracije zašto je za ProductDock važno da organizuju događaje ovakvog tipa, Igor ističe da se kod nas često može čuti kako kasnimo za svetom. To je, prema njegovim rečima, po izvesnim pitanjima tačno (ponekad čak i dobro) ali je po drugim netačno, a sa današnjim digitalnim svetom je moguće da mi sami biramo da li će naše kašnjenje biti realnost ili ne. Rajnjak između ostalog objašnjava:\nVelika prednost današnjice je što su nam ovakve stvari umnogome olakšane i smatram da treba što više da koristimo ovakve prilike i da donosimo i delimo vredna znanja u zajednici i šire kako bismo išli u korak sa najnovijim praksama i saznanjima.\nDodatna lepa stvar je takođe što ovaj događaj još uvek nije održan u raznim stranim zemljama tako da možemo očekivati i izvesne goste iz inostranstva na događaju čime lagano možemo menjati činjenicu iz toga da “kasnimo” u to da “vodimo”.\nŠtaviše, cilj kompanije je da kroz pomenuti događaj podele što više novih saznanja i da zainteresuje ljude za nove promene i strujanja u oblasti razvoja proizvoda. Štaviše, program se sastoji iz dva dela i planirano je da traje sat vremena, a Igor kaže da će prvi deo od oko 40 minuta biti rezervisan za razgovor sa Terezom sa ciljem da se što bolje predstavi i približi njen rad publici.\nSa druge strane, Rajnjak kaže da kako bi se ovaj deo što bolje uobličio, od velikog značaja će im biti da da dobiju odgovore na pitanje: Koji je poslednji izazov u razvoju proizvoda sa kojim ste se susreli? Odgovore i kometare možete poslati putem linka. Kada je reč o drugom delu događaja, on će trajati oko 20 minuta i tada će Tereza odgovarati na pitanja publike koja će se skupljati tokom prvog dela i drugog dela.\nPrijave su već otvorene, obezbedite svoje mesto na vreme!\nOno što je takođe bitno napomenuti jeste da će ovaj događaj usled tehničkih mogućnosti biti ograničen na 300 ljudi i biće održan putem Linkedin event platforme, ali će, kaže Igor, on i njegov tim dati sve od sebe da niko zainteresovan ne bude izostavljen sa događaja. Kada već pominjemo LinkedIn, treba dodati da je predstojeći događaj biti organizovan u saradnji sa Serbian Product zajednicom. Upravo o ovoj saradnji nam je Igor nam je otkrio više detalja:\nOva saradnja nam umnogome pomaže i čak je poslužila kao inspiracija i inicijalna kapisla za sam događaj jer veoma znači imati ljude koji su zainteresovani za iste teme, koji su voljni da dođu i koji su isto tako godinama aktivni i neprestano dele svoje znanje, naročito kroz ceo Covid period kada su mnoge zajednice utihnule a oni su budno radili. Veliko hvala celoj Serbian Product Community-u, a naročito Ani Pegan sa kojom smo ceo događaj planirali i koja nam mnogo pomaže oko organizacije.\nZa kraj, govoreći o tome koje su to naredni planovi kada je Product Talk u pitanju, naš sagovornik kaže da se u ProductDock-u bave celokupnim ciklusom razvoja proizvoda i njima je svakako dugoročni cilj da dele znanje, dovode ljude koji su vodeći mislioci i praktičari u istima i da stvaraju sinergije sa drugim ljudima i zajednicama koje se bave razvojem proizvoda.\n“Ovo nam je prvi PD Talk ove godine, ali ako ste zainteresovani za još stvari, zapratite nas na našim društvenim mrežama i kanalima, moguće je da ćemo već u skorije vreme imati još saradnji i iznenađenja, a do tada, prijavite se na link za online razgovor sa Terezom Tores, pa se vidimo 30. avgusta (ponedeljak) u 18 časova”, zaključio je Igor na kraju.


RTCG - Radio Televizija Crne Gore - Nacionalni javni servis :: Ekonomija :: Uprava carina naplatila 6,6% više prihoda\nZA DEVET MJESECI 21. 10. 2019. 09:22 >> 10:11 0\nZA DEVET MJESECI\nUprava carina naplatila 6,6% više prihoda\nUprava carina je za prvih devet mjeseci ove godine naplatila 613,9 miliona eura što je 37,97 miliona eura ili 6,59% više u odnosu na isti period prošle godine.\nKako je saopšteno iz Uprave carina, povraćaj sredstava iznosio je 8,2 miliona eura i naplaćeno 605,7 milona eura što je za 3,35% više u odnosu na plan.\n"Prema strukturi naplaćenih prihoda, naplata PDV-a pri uvozu u iznosi 404.756.765,49€, što je više za 24,54 miliona euta ili 6,45%", navodi se u saopštenju.\nPo osnovu akciza naplaćeno je 185,8 miliona eura, čime je 11,88 miliona eura ili 6,83% više nego u prethodnoj godini. Rast bilježe sve kategorije akciznih prohoda.\n"Najveće pozitivno odstupanje zabilježeno je kod naplate akciza na duvan i duvanske proizvode i to 4,89 mil.€ ili 15,6%, što je rezultat redefinisane akcizne politike i posljednično tome oporavka tržišta duvana", navodi se u saopštenju.\nUkupni prihodi po osnovu akciza veći su za 2,85 miliona eura ili 1,61% u odnosu na plan.\n"Ostvarena naplata po osnovu carine iznosila je 21,6 miliona eura, što je više za 1,48 mil €, ili 7,38%, dok je naplata poreza na kafu iznosila 1,7 miliona eura, a ostali prihodi iznosili su 65,5 hiljada eura", nakali su iz Uprave.\nU septembru ove godine premašena je naplata prihoda iz prethodne godine kao i plan naplate po svim vrstama prihoda.\n"Ukupno ostvarena naplata iznosila je 76,9 miliona eura čime je ostvaren rast prihoda od 6,13 miliona eura odnosno 8,66% više u odnosu na septembar 2018.godine", kazali su iz Uprave carina.\nU vozilu državljanina BiH našli 8 kg marihuane\nNastavljen rast naplate prihoda i u I kvartalu 2020.\nDodatne kontrole da roba prođe, a virus ne


Poziv za prijavu za Dizajn amblema (Logo) - YOUTH, EMPLOYMENT AND SKILLS\nPoziv za prijavu za Dizajn amblema (Logo)\nGlavni izazovi Kosovskog sistema stručnog obrazovanja i osposobljavanja (SOO) su nedostatak programa orijentisanih na tržište rada, uključivanje privatnog sektora i mogućnosti da polaznici/učenici steknu praktično iskustvo. Nastavni programi su uglavnom orijentisani prema školama, a praktični deo ne upoznaje učenike sa stvarnim radnim procesima i situacijama. Mala zaposlenost diplomiranih stručnih učenika stvara frustraciju među učenicima, jer mnogi od njih ne pronađu posao koji žele, sve dok kompanije ne pronađu potrebne vještine. Uvođenje više kolaborativnih elemenata i integrisanje učenja na radnom mestu (URM) u programe stručnog obrazovanja i osposobljavanje je vrlo obećavajući način na koji se obezbeđuju kvalifikovani radnici potrebni za kompanije i način da se pomogne učenicima da steknu potrebne veštine i pronađu posao.\nMeđutim, to zahteva promene u sistemu SOO. Provođenje obuke zasnovane na poslovima zahtijeva da vlasnici preduzeća i njihovo stručno osoblje promijene odnos prema svojoj ulozi i odgovornosti u stručnom usavršavanju, kao i prema učenicima. Preduzeća i javne vlasti moraju uložiti u obrazovanje i obuku mladih kako bi postigli ove promene. Ova ulaganja u učenje na radnom mestu isplatiće se u srednjem roku, kompanije će imati koristi od SOO učenicima sa boljim veštinama, a takođe će moći i da pronađu buduće zaposlenike među njima. Pored toga, kompanije koje pružaju učenje na radnom mestu uradiće odličan posao u razvoju sistema stručnog obrazovanja i osposobljavanja i privrede uopšte. Ovu vrstu angažovanja treba promovisati i nagraditi da bi pokazao društvenu odgovornost preduzeća i podstakao više kompanija da nude učenje na radnom mestu i da budu uključene u sistem saradnje stručnog obrazovanja i osposobljavanja. Stoga logotip (amblem) je zamišljen da bude očigledan podsticaj za kompanije da učestvuju i prihvataju studente za učenje na radnom mestu.\nPromotivni amblem može javno naznačiti posvećenost kompanije, a istovremeno pokazuje i prilagođavanje tih kompanija određenim odgovarajućim kriterijumima za primenu učenja na radnom mestu. Ovo takođe može podstaći učenike i roditelje da steknu poverenje u SOO i na taj način poboljšati ukupnu sliku o SOO-u na Kosovu.\nPrivredna Komora Kosova i GIZ žele da vas pozovu da dizajnirate model amblema i odgovarajućeg slogana, koji će pokrivati gore pomenutu svrhu amblema za podsticanje učenja na radnom mestu (URM).\nKriterijumi promotivnog amblema\nPreduzećima koja ispunjavaju sledeće kriterijume biće dodeljen amblem za promociju učenja na radnom mestu (URM):\nMi angažujemo polaznike SOO-a za učenje na radnom mestu u našoj kompaniji.\nImenovali smo osobu odgovornu za učenje na radnom mestu za polaznike SOO.\nIzrađujemo plan obuke preduzeća za polaznike stručnog obrazovanja i osposobljavanja u skladu sa odgovarajućim nastavnim planom i programom, uz konsultacije sa stručnom školom.\nAktivno se uključimo u završnu ocenjivanje polaznika SOO, odražavajući rezultate koje su postigli tokom svoje stručne prakse u našoj kompaniji.\nOsiguravamo da naši polaznici stručnog obrazovanja i osposobljavanja vode radni dnevnik.\nSvojim polaznicima stručnog obrazovanja i osposobljavanja pružamo sav potreban besplatni materijal za obuku, posebno alate, potrošni materijal itd.\nNašim polaznicima SOO omogućavamo adekvatnu nadoknadu za njihov rad.\nPrimenjujemo odredbe Zakona o Radu, Zakona o Bezbednosti i Zdravlju na Rradu i druge relevantne zakonske odredbe.\nPoštujemo maksimalni broj radnih sati utvrđen zakonom.\nOsiguravamo da održavamo ravnotežu između broja učenika stručnog obrazovanja i osposobljavanja i broja zaposlenih koji zapošljavamo.\nInformacije o učešću\nLogo bi trebalo da bude smislen i jasno da izražava posvećenost kompanije 10 kriterijuma promotivnog pečata učenja na radnom mestu (URM); takođe, logotip treba da prenosi jasnu poruku;\nMora biti odgovarajuće i primenljivo na fizičke i elektronske dokumente;\nO pobedničkom predlogu će odlučivati komisija;\nUčešće je takmičarske prirode. Pobedničkom predlogu biće ponuđen ugovor o usluzi koji će raditi na predlogu i pripremiti potrebne datoteke (uključujući „uvećani grafički vektor“ (svg))\nAutorska prava na pobedničkom predlogu moraju se preneti na GIZ i njegove partnere (ovo će biti regulisano ugovorom o uslugama i važećim zakonodavstvom)\nPosebno želimo da pozovemo učenike grafičkog dizajna univerziteta da pripreme predloge\nIspunjeni prijedlozi moraju biti dostavljeni kao datoteka u verzijama: .jpg, .pdf, .png do 06. jula 2020\nPredloge podnesite zajedno sa obrascem koji je dostupan na veb lokaciji GIZ yesforkosovo.org\nPrimeri iz drugih zemalja:\nNemačka – Vir Bilden Aus *


Tanjug 26. januara 2022. 15:03\nVAŠINGTON – Administracija američkog predsednika DŽoa Bajdena traži načine da obezbedi energente za evropske saveznike u slučaju da Moskva smanji izvoz nafte i gasa kao čin odmazde za sankcije koje se uvedle ako napadne Ukrajinu, prenosi CNBC.\nOn je naveo da se „radi na utvrđivanju dodatnih količina neruskog prirodnog gasa u različitim delovima sveta, od Severne Afrike i Bliskog istoka do Azije i Sjedinjenih Država“, dodajući da su evropske zalihe energije znatno pale zbog smanjenih ruskih isporula u poslednjih nekoliko meseci.\nZvaničnik, koji je izneo detalje o tekućim planovima pod uslovom da ne bude imenovan, rekao je takođe da administracija razgovara sa velikim kupcima i dobavljačima tečnog prirodnog gasa (TNG) kako bi obezbedila preusmeravanje isporuka u Evropu ako bude potrebno.\n„Ako Rusija odluči da isporuke prirodnog gasa ili sirove nafte upotrebi kao oružje, to neće biti bez posledica po rusku ekonomiju. Ona (Rusija) je jednodimenzionalna ekonomija i to znači da su joj potrebni prihodi od nafte i gasa barem onoliko koliko su Evropi potrebni njeni energenti“, rekao je novinarima drugi zvaničnik vlade SAD-a.\nDodao je da izvoz nafte i gasa čini oko polovinu prihoda ruskog federalnog budžeta i ocenio da „to nije asimetrična prednost za Putina, već je to međuzavisnost“, navodi američki medij.\nSAD i njeni evropski saveznici prete da će Rusija snositi teške ekonomske posledice ako izvrši invaziju na Ukrajinu, dok zvanični Kremlj uporno ponavlja da ne planira napad na tu bivšu sovjetsku republiku.


Nishman Parfem Za Bradu Adionis 75ml - Idealno.rs\nPočetna / Lepota i zdravlje / Kozmetika i higijena / Nega lica / Nishman Parfem Za Bradu Adionis 75ml\nPonuda prodavnice Bazzar za proizvod Nishman Parfem Za Bradu Adionis 75ml. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Nishman Parfem Za Bradu Adionis 75ml i izberi najbolju. Nega lica iz kategorije Kozmetika i higijena je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Nishman Parfem Za Bradu Adionis 75ml i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Nishman Parfem Za Bradu Adionis 75ml se mogu razlikovati od onih u internet prodavnici u kojoj obavljaš kupovinu. Nishman Parfem Za Bradu Adionis 75ml je dostupan u prodavnici Bazzar po ceni, koja je navedena pored svakog prodavca u meniju "Prodavnice".\nGarantne uslove za Nishman Parfem Za Bradu Adionis 75ml proveri u prodavnici u kojoj nameravaš da obaviš kupovinu. Slika za Nishman Parfem Za Bradu Adionis 75ml je simbolična, zato se pre kupovine u prodavnici uveri da je proizvod isti.\nNisuhamn Ulje Za Bradu 75ml\nNishman Šampon za Bradu 200ml\nNishman Balzam Za Bradu 200ml\nNishman Ulje Za Bradu 30ml\nTOP CHOICE - EETKA ZA KOSU 62407 MINI


Studijska poseta GIS stručnjaka RGZ-a Državnoj geodetskoj upravi Švedske – Personal magazin\nU okviru projekta “Izgradnja kapaciteta RGZ-a” u periodu od 08. jula od 13. jula 2012. godine, radni tim RGZ-a koji se bavi GIS-om obavio je posetu Državnoj geodetskoj upravi Švedske…\nU okviru projekta “Izgradnja kapaciteta RGZ-a” u periodu od 08. jula od 13. jula 2012. godine, radni tim RGZ-a koji se bavi GIS-om obavio je posetu Državnoj geodetskoj upravi Švedske – Lantmäterietu.\nCilj posete bio je realizacija aplikativnog rešenja za efikasniju realizaciju radnih procesa na održavanju digitalnih katastarskih planova u Zavodu, kao i sagledavanje Informacionog sistema za podršku ukupnog katastarskog poslovanja koje se odvija u Lantmäterietu.\nU okviru konstruktivnih radionica sa GIS stručnjacima iz Lantmäterieta, koji su predstavili realizovane aktivnosti na projektu, vođena je veoma korisna diskusija i napravljen plan za dalju realizaciju aktivnosti na izradi aplikativnog rešenja za održavanje digitalnih katastarskih planova.\nRadnom timu su prezentovane do sada realizovane aktivnosti, u cilju davanja korisnih primedbi i sugestije, kao i smernica za dalji rad na projektu.\nZajednički cilj obe institucije je da do kraja realizacije projekta “Izgradnja kapaciteta RGZ-a”, Lantmäteriet isporuči Zavodu aplikatvno rešenje za održavanje digitalnih katastarskih planova i izvrši obuku kadrova za dalji razvoj aplikativnog rešenja, kako bi se dalji razvoj i implementacija aplikativnog rešenja realizovala u okviru Zavoda, sa sopstvenim kapacitetima.\nRealizacijom ovog projekta bi se omogućilo bolje iskorišćenje postojećih hardverskih i softverskih kapaciteta Zavoda i izvršilo značajno unapređenje radnih procesa na održavanju digitalnog katastarskog plana.\nTokom posete radni tim RGZ-a se upoznao i sa:\nOsnovnim radovima na evidenciji nepokretnosti sa stanovišta informatičkih tokova podataka,\nAplikacijskom arhitekturom postojećih sistema (Trossen, Toposystem, ArcCadastre),\nArhitekturom sistema za podršku katastarskim procesima,\nPristupima u upravljanju i vođenju razvojno – informatičkih projekata,\nOraganizacijom i metodama rada u test centru.\nPrema dogovorenoj dinamici rada na projektu, sledeći sastanak radnih timova je zakazan za kraj avgusta.\nStudijska poseta GIS stručnjaka RGZ-a Državnoj geodetskoj upravi Švedske was last modified: July 17th, 2012 by Redakcija


Lokacija: Hotel Heronissos smešten je na samo 100 metara od peščane plaže u Hersonisosu, a 23km od Herakliona.\nHotelski sadržaj: Hotel Heronissos ima moderno uređeni restoran i bar pored bazena, noćni klub, prodavnicu, salon lepote, kao i besplatan bežični internet dostupan je zajedničkim prostorijama.\nSobe: Hotel Heronissos ima sobe sa balkonom i gledaju na bazen ili planine, a pojedine imaju pogled na more. Sobe su svetle i prostrane sa kupatilom / fen i imaju prostor za sedenje sa TV-om, klimom, sefom uz doplatu i mini-frižiderom.\nSport i zabava: Gostima su na raspolaganju otvoreni bazen okružen lepo uređenim vrtom,bilijar. U večernjim satima organizuju se animacijske i tematske večeri, kao i grčko veče sa živom muzikom i folklorom jednom nedeljno.


Novosti iz Srednje škole “Dragačevo“ Guča: Takmičenje u preduzetništvu „Napravi korak“ - Va1.info\nNaslovna/Vesti/Novosti iz Srednje škole “Dragačevo“ Guča: Takmičenje u preduzetništvu „Napravi korak“\nU prepunoj sali Doma kulture u Guči 22. Aprila, pred žirijem i publikom, timovi učenika Srednje škole „Dragačevo“ iz Guče prezentovali su svoje poslovne ideje koje su nastale u okviru takmičenja u izradi biznis planova „Napravi korak“. Podršku ovoj manifestaciji kroz stručne savete i sponzorstvo dali su kompanija UTP „Morava“ iz Čačka i Turistička oraganizacija Dragačevo. Profesorke ekonomske grupe predmeta Milena Obradović i Ivana Čvorović Plavšić dale su ideju, organizovale i realizovale takmičenje.\nOvakav vid učeničke afirmacije kroz takmičenje na kom se suočavaju biznis ideje učeničkih timova u SŠ „Dragačevo“ ove godine je bio završna manifestacija „Preduzetničke nedelje“. Nedelja je započela gostovanjem direktora marketinga UTP Morava Maristele Bilelić i Đorđa Aničića koji su učenicim učesnicima takmičenja održali tribinu kroz koju su im približili svet turizma i ugostiteljstva, govorili o značaju marketinga i uopšte o radu uspešne turističko ugostitenjske kompanije kao što je „Morava“ iz Čačaka. U prethodnoj nedelji održan je prvi deo takmičenja tokom kog su učenici izrađivali svoje biznis planove.\nPred učenike je bio zadatak da osmisle proizvod ili uslugu koji će obogatiti turističku i ugostiteljsku ponudu opštine Lučani i time privući veći brojturista koji će u Dragačevo dolaziti tokom cele godine. Takmičenje ima za cilj da učenicima pruži uvid u savremeni način poslovanja i da ih motiviše da unaprede preduzetnički duh, proaktivno razmišljaju i povećaju mogućnosti samozapošljavanja kroz razvoj sopstvenih biznis ideja na datu temu. Učesnici su učenici svih smerova (gimnazija opšteg smera, finansijaki administrator, hemijsko tehnološki tehničar i bravar zavarivač) i razreda koji se mešaju u osam timova po pet učesnika, koji treba da simuliraju realno poslovno okruženje.\nU završnom delu manifestacije učenički timovi su prezentovali svoje radove u trominutnom izlaganju, a potom odgovarali na pitanja žirija. Žiri su činili predstavnici UTP „Morava“ Maristela Bijelić i Đorđe Aničić, predstavnica TO Dragačevo Marijana Luković i profesor SŠ „Dragačevo“ Guča Sofija Vasiljević. Uzimajući u obzir kvalitet biznis plana, inovativnost ideje, kvalitet prezentacije, timski duh i saradnju članova, žiri je doneo odluku i odabrao tri najbolje ekipe. Pobednička ekipa „Bandži“ predstavila je inovativnu ideju da se lepote Ovčarsko Kablarske klisure turistima pokažu i preko bandži skakaonice, uz ponudu jela iz našeg kraja u obližnjem restoranu. Drugoplasirana ekipa „Sva blaga Dragačeva“ bi sva dragačevska blaga turistima pokazala uz kvalitetnu uslugu u spa centru i uz bogatu ponudu domaćih jela. Tim koji je zauzeo treće mesto „Naše malo selo“ u svom dragačevskom etno selu tokom cele godine animiralo bi turiste brojnim radionicama: vožnja traktora, edukacija o obradi zemljišta, procesu pripreme zimnice.\nNajbolji su nagrađeni novčanom nagradama koje je obezbedila kompanija UTP „Morava“ Čačak i robnim nagradama koje je obezbedila TO „Dragačevo“ Guča. UTP „Morava“ je za sve učesnike obezbedila posluženje i nagradne pakete.\nDogađaj su svojim prisustvom podržali predstavnici „MB Namenska“ iz Lučana, potpredsednik opštine Lučani i direktori svih osnovnih škola u opštini Lučani.\nProfesori Srednje škole „Dragačevo“\nIvana Čvorović Plavšić i Milena Obradović


Zvezda eliminisala Partizan! - Sportske.net\nVečeras odigrane revanš utakmice četvrtfinala Kupa Srbije, u centru pažnje bio duel ''večitih rivala''.\nZvezda ostala na vrhu tabele - Partizan je gurnula ka dnu!Zvezda ostala na vrhu tabele - Partizan je gurnula ka dnu!Zvezda iz ''debelog minusa'', ušla u plus - Sledeće sezone TITULA ili OSTAVKE!KUP - Metaloplastika stigla do trofeja!KUP - Metaloplastika stigla do trofeja!\nRukometaši Crvene zvezde eliminisali su večeras ekipu Partizana, pošto su u revanšu slavili rezultatom 30:27 (13:12).\nPodsetimo, prvi meč ''večitih rivala'', odigran pre tri nedelje, završen je bez pobednika, 26:26, pa je večerašnji trijumf bio dovoljan crveno-belima za plasman u polufinale.\nI ovoga puta je vođena neizvesna borba, Partizan je pružio snažan otpor, ali nije uspeo da izbori ništa više od časnog poraza.\nZvezdu su do pobede predvodili Babić sa sedam i Matičić sa pet golova, dok je u Partizanu najefikasniji bio Stevanović sa sedam pogodaka.\nCrvena zvezda: Šotić 1, Pavlović 1, Mošić 3, Ćorović, Prodanović, Andrejević 1, Gačević, Ljubojević 5, Ljubenović (2 odbrane), Šćepanović, Zlatanović, Matičić 5 (1), Babić 3, Kljajić 2, Leovac, A. Babić 7.\nPartizan: Jovanović, Jokić 5, Živković 4 (2), Stojanović, Radivojević 1, Milenković 4, Milutinović 1, Tasić, Pižurica, Trnavac 1 (13 odbrana), Stevanović 7 (1), Mićić 1, Ivanović 2, Glendža, Radović, Perović.\nInače, plasman u polufinale izborio je i Spartak, bez obzira na večerašnji poraz od Vojvodine sa 23-18, pošto je prvi meč dobio sa ubedljivih 35-23.\nPolufinalista je i ekipa Dinama, koja je u prvom meču deklasirala Metaloplastiku sa 40:28, a večeras je u revanšu poražena sa 30-24.\nČetvrti polufinalista biće poznat posle duela Sloge i Bele Palanke.


Oženjeni imaju manjak testosterona : Nadlanu.com\nOženjeni imaju manjak testosterona\nObjavljeno 10. apr 2007. / 11:19:22\nOženjeni muškarci koji provode mnogo vremana sa suprugom i dečurlijom imaju manje muškog hormona testosterona nego njihovi neoženjeni vršnjaci, rezultat je najnovijeg američkog istraživanja.\nIstraživanja na mužjacima ptica koje pripadaju vrsti monogamnih otkrila su da nivo testosterona naglo opada od trenutka kad ženka i mužjak formiraju čvrstu "porodičnu zajednicu" i počnu da brinu o mladuncima. Veštački podignut nivo testosterona pokazao je da mužjak odmah počne da zanemaruje obaveze prema ženki i mladuncima i da kreće u potragu za novom partnerkom.\nTo otkriće navelo je naučnike da zaključe da testosteron podiže raspoloženje za parenjem dok snižavanje nivoa izaziva povećanu očinsku brigu i "supružansku vernost".\nIdući tragom tih otkrića, antropolog Piter Grej i njegov naučni tim sa Univerziteta Harvard odlučili su da ustanove da li se isto to događa i kod muškaraca. Oni su merili nivo testosterona u pljuvački 58 muškaraca koji su bili neoženjeni, oženjeni ili oženjeni koji su imali decu. Kod svih muškaraca nivo hormona opao je u toku dana što je bilo posledica prirodnog dnevnog ciklusa koji dostiže vrhunac ujutru.\nMeđutim, opadanje nivoa bilo je zamašnije kod oženjenih nego kod neoženjenih. "Čini se da se u očeva zapaža dramatičnije veća razlika nego u neženja" - izjavio je Grej.\nIstraživači su zaključili da niži nivo testosterona, po svoj prilici, obeshrabruje očeve da "krenu u štetu" ali ih, u isto vreme, čini privrženijim suprugama i upućuje na veće bavljenje decom i porodicom u celini.\nIskustva kao što su pobeda ili poraz u sportu takođe utiču na nivo testosterona pa tako i očinstvo i supružništvo takođe, poput sportskog uspeha ili neuspeha, utiču na stvaranje muškog hormona - smatra antropolog Bendžamin Kembel sa Univerziteta Boston.\nGrej se sada nada da će uspeti da razdvoji efekte bračnog života od očinstva tako što će istraživati testosteron kod razvedenih ili muškaraca koji su se "razdvojili" od supruga ali se nisu zvanično razveli i koji su zadržali zajedničko staranje o deci.


Godišnji poslovni sastanak predstavnika stručnih tijela ISBiH\nU sklopu obilježavanja Dana Instituta za standardizaciju BiH u četvrtak, 12. decembra 2019. godine, održan je Godišnji poslovni sastanak predstavnika stručnih tijela Instituta za standardizaciju BiH. Osim predstavnika stručnih tijela, sastanku su prisustvovali predstavnici institucija infrastrukture kvaliteta, Spoljnotrgovinske komore BiH te entitetskih privrednih komora.\nSastanak je bio posvećen diskusiji na temu kako unaprijediti proces standardizacije u Bosni i Hercegovini, a cilj sastanka je bio da se dobiju povratne informacije o načinima na koje bi Institut mogao da unaprijedi svoj rad. Prisutni su upoznati s učešćem Instituta za standardizaciju BiH u organizacijama za standardizaciju na evropskom i međunarodnom nivou, obavezama Instituta kada je u pitanju punopravno članstvo u evropskim organizacijama za standardizaciju CEN i CENELEC, te uslugama Instituta i planovima za naredni period.\nTom prilikom uručene su plakete i zahvalnice za izuzetan i značajan doprinos razvoju, primjeni i promociji standarda i za unapređenje standardizacije u Bosni i Hercegovini. Između ostalih, zahvalnicu je dobio i Drago Bijelić iz Republičkog zavoda za standardizaciju i metrologiju.\nIz Republičkog zavoda za standardizaciju i metrologiju na poslovnom sastanku su učestvovali: Nikola Đukić i Drago Bijelić.


Efikasna akcija policije: Pohapšeni pedofili širom Srbije! | Skandalozno\nEfikasna akcija policije: Pohapšeni pedofili širom Srbije!\nU nastavku akcije Armagedon”, pripadnici Ministarstva unutrašnjih poslova, u saradnji sa Višim javnim tužilaštvom u Beogradu, lišili su slobode šest osoba koje se sumnjiče za distribuiranje dečje pornografije.\nU saopštenju MUP-a se navodi da se radi o N. T. (20) iz Hajdukova kod Subotice, T. K. (35) iz Novog Kneževca, B. B. (27) iz Subotice, T. Ž. (64) iz Beograda, L. B. (26) iz Batočine i D. D. (54) iz Požarevca, za koje postoje osnovi sumnje da su u dužem vremenskom periodu sa Interneta pribavljali i distribuirali pornografski materijal nastao seksualnim iskorišćavanjem maloletnih lica.\n“Kod svih osumnjičenih je, u toku akcije, pronađena veća količina materijala sa dečjom pornografijom. Deo materijala čuvan je u kriptovanim folderima, deo je u međuvremenu obrisan, a deo je čuvan na de-ve-de (DVD) medijima, koji su pronađeni u pretresu”, precizirano je u saopštenju.\nBudite prvi sa komentarom na članku "Efikasna akcija policije: Pohapšeni pedofili širom Srbije!"


Povećanje poreza na plate dovodi do sloma privrede? - Istinomer\nTatjana Inđić 24. 8. 2009.\nPredlog ministarke finansija, Diane Dragutinović o povećanju poreza na dohadak, i to u iznosu od 20 odsto za plate veće od 40.000 dinara, doveo je do velike rasprave u srpskoj javnosti.\nDragutinović je u julu saopštila da bi jedna od mera mogla da bude i povećanje poreza na plate tvrdeći da je to bila njena ideja još pre prvog sastanka sa Međunarodnim monetarnim fondom (MMF), u novembru 2008. godine.\nIpak Dragutinović nije dobila podršku premijera i kolega ministara. Ideji se najviše suprotstavio ministar ekonomije, Mlađan Dinkić.\nDinkić je, još u junu, izjavio da Vlada Srbije u narednom periodu neće povećavati poreze, niti smanjivati plate i penzije, a da će rešenje posledica krize tražiti u smanjenju administracije i povećanju budžetskog deficita.\nDinkić je, gostujući na Beogradskoj bankarskoj akademiji u junu, rekao da bi smanjenje plata i penzija značilo samo dodatno smanjenje tražnje, što bi dovelo do velikog privrednog pada.\nPremijer, Mirko Cvetković deli mišljenje Dinkića i uverava građane da „izvršna vlast neće opterećivati privredu i građane novim nametima„.\nAnalitičari smatraju da i ukoliko bi Vlada usvojila predlog o povećanju poreza na dohodak, sam predlog ne bi dobio kvorumsku većinu u Skupštini Srbije, jer bi i neke vladajuće stranke, među kojima prednjači G17 Plus, glasale protiv predloga.\nProtiv predloga nisu samo opozicija i pojedini ministri, već i vodeći privrednici Srbije.\nPoslodavci izjavljuju da bi u slučaju da predlog bude usvojen isplaćivali plate do 39.000 dinara, a ostatak davali radnicima na ruke. Većina smatra da će to mnoge firme naterati da radnike zapošljavaju na crno, gde bi najveći problem za državu bilo neplaćanje čak ni osnovnih prihoda na osnovu socijalne i zdravstvene zaštite.\nAnalitičari tvrde da bi u tom slučaju budžet bio i prazniji nego što je sada kada se na plate izdvaja 12 odsto poreza.\nPredsednik kompanije Comtrade ,Veselin Jevrosimović izjavio je za Blic da bi novo oporezovanje plata dovelo do gušenja privrede i novog talasa otpuštanja.\nDirektor korporativnih poslova kompanije Dunav hrana group, Rade Pribićević je u izjavi za Blic naglasio da bi novim porezom poslovanje kompanije bilo znatno otezano, jer skoro svi radnici imaju plate veće od 40.000 dinara.\n„Sve ovo vreme smo pokušavali da ne otpuštamo radnike i redovno isplaćujemo plate, ali ako se donese taj zakon, biće mnogo teže nastaviti tako„, naveo je Pribićević.\nVlasnik komapnije East Point, Zoran Drakulić je poručio Vladi Srbije da je neprimereno da razmišlja o povećanju poreza u trenutku kada celokupna ekonomija grca.\n„Vlada bi trebalo da razmišlja o drugim izvorima punjenja budžeta, a ne da dodatno ubija privredu. Za početak bi mogli da smanje državnu administraciju„, saopštio je Drakulić u izjavi za Politiku.\nI Unija poslodavaca Srbije (UPS) saglasna je u oceni da bi nov porez doveo do velikog poremećaja u privrednoj sferi.\nIpak, potrebno je sagledati i činjenicu da će MMF tražiti od Vlade da sprovede mere koje bi obezbedile makroekonomsku stabilnost u narednoj godini.\nSaradnik Bečkog instituta za međunarodne ekonomske studije, Vladimir Gligorov smatra da će MMF zatražiti od Vlade povećanja poreza na dodatu vrednost, ali i savetovati da bi se dodatni budžetski prihod mogao ostvariti i povećanjem neposrednih poreza (oporezivanje ličnih dohodaka).\nNakon svih iznetih podataka i upozorenja postavlja se pitanje da li je Srbija spremna na nova otpuštanja, dobijanje delova plata u plavim kovertama, skrivanje radnika po podrumima dok ne prođe inspekcija rada i na nov odliv mozgova iz zemlje.\nIzjave ministara upućuju da među njima kao da ne postoji osnovni konsesus i komunikacija, a izgleda da će račun tih gluvih telefonskih razgovora opet plaćati građani Srbije, samo je pitanje da li će plaćati od oporezovanog dela plate ili od onog iz plave koverte, ukoliko im nešto ostane.\nbudžetski deficit Diana Dragutinović PDV


22-11-2019 22:28 Svet Planeta\nU Kremlju se raduju predstojećoj poseti predsednika Srbije Aleksandra Vučića Rusiji i nadaju se da ništa neće baciti senku na nju, kaže Dmitrij Peskov.\nRadio slobodna Evropa piše da je Peskov to izjavio dan posle sednice Saveta za nacionalnu bezbednost Srbije povodom objavljivanja snimka na kojem se vidi kako čovek identifikovan kao potpukovnik Ruske vojno obaveštajne službe Georgi Kleban, daje novac nekom za koga je rečeno da je penzionisani pripadnik Vojske Srbije, Z.K.\n"Potvrđujemo da su u toku pripreme za posetu i radujemo joj se. Verujemo da je ona izuzetno važna. Svesni smo činjenice da postoje određene strane koje bi volele da spreče tu posetu i ubeđeni smo da to neće moći da učine", rekao je Peskov novinarima, prenela je agencija TASS.\nVučić je danas za nemački list "Špigel" rekao da ne planira da zbog "izbijanja špijunske afere" otkaže posetu Rusiji planiranu za 4. decembar.\n"Ne, ne razmatramo to. Želimo da produbimo naše odlične i prijateljske odnose. Ali, naravno, Srbija želi da pokaže da je nezavisna zemlja koja zna kako da zaštiti svoju vojnu neutralnost. Mi zauzimamo ozbiljan i odgovoran pristup trenutnoj situaciji", rekao je Vučić u intervjuu i dodao da su "srpski i ruski narod prijatelji od davnina", a Srbija spremna za dobre odnose čemu se nada od Rusije.\n"ODZVONILO AMERIKANCIMA": Peskov objasnio Putinove reči o nuklearnom oružju i raju\nANAKONDA - DIREKTNA PRETNJA RUSIJI: Evo šta je Peskov poručio NATO alijansi!


Jovanović (CLS): Višestruko sporan ugovor Telekoma i Telenora - Ekonomija - Dnevni list Danas\nPočetna » Ekonomija » Jovanović (CLS): Višestruko sporan ugovor Telekoma i Telenora\nJovanović (CLS): Višestruko sporan ugovor Telekoma i Telenora\nPredsednik Centra za lokalnu samoupravu (CLS) Nikola Jovanović izjavio je danas da je „nejasan poslovni interes Telekoma“ da drugom telekomunikacionom operateru, Telenoru, „stavi na raspolaganje svoju optičku infrastrukturu“.\nJovanović je u pisanoj izjavi naveo da će Telekom tako svesno ući u proces koji će najverovatnije dovesti do smanjivanja vrednosti ove kompanije koja je u većinskom vlasništvu države, kao i njenog udela na tržištu.\n„Takođe, po do sada dostupnim informacijama, Telekom će Telenoru po povlašćenim uslovima ustupiti samo deo svoje infrastrukture, i to one koja direktno ugrožava ostale učesnike na tržištu, što će neminovno dovesti do sudskih postupaka i plaćanja ogromnih penala“, rekao je Jovanović.\nOn je naveo da sve to ukazuje da motivi iza ovakve saradnje nisu komercijalni, već politički, odnosno da se Telekom „nezakonito koristi u obračunu sa trećim operaterom koji proizvodi sadržaje koji su profesionalni i van kontrole izvršne vlasti“.\nPojedine opozicione stranke u Srbiji i Junajted (United) grupa su povodom navoda o spajanju srpskog državnog operatera Telekom i češkog Telenora upozorili ranije da je „cilj udruživanja Telekoma i Telenora je da bi se uništio SBB, čime će biti ugrožen opstanak nezavisnih medija u Srbiji“. iz Telekoma je saopšteno da nije reč o spajanju dve kompanije, već „o redovnoj ugovorenoj saradnji“.\nNikola JovanovićTelekom Srbijatelenor


Zaječar: Ujedinjena opozicija skuplja potpise za prevremene opštinske izbore - #PočeloJe\nZaječar: Ujedinjena opozicija skuplja potpise za prevremene opštinske izbore\nOkupljanjem na Trgu oslobođenja Zaječarci su obeležili šest meseci od početka protesta #1od5miliona, a ujedinjena opozicija ovo okupljanje iskoristila je za početak prikupljanja potpisa za održavanje vanrednih izbora u svojoj opštini.\nOrganizatori protesnog okupljanja saglasni su u oceni da postoji niz razloga zašto je neophodna promena u njihovoj opštini i da će čim sakupe relevantan broj potpisa izaći u javnost sa konkretnim predlogom za održavanje vanrednih opštinskih izbora.\n„Nedavno je iz budžeta grada dodeljeno devet ipo miliona dinara podobnim medijima, svi infrastrukturni projekti kasne sa realizacijom, stadion koji smo pre nekoliko godina gradili sada treba da rušimo, a poseban paradoks je „Sunčana staza“ koja treba da služi za rekreaciju, ali je posuta kamenom“, zaključio je jedan od predstavnika opozicije.\nJedna od organizatorki protesta Selena Ristić-Vitomirović osvrnula je se na dosadašnjih šest meseci protesta.\n„Mi govorimo u ime obespravljenih, a protesti su pokrenuli svest u narodu da svako ima pravo da iskaže slobodno mišljenje i da niko nikog ne sme da ucenjuje, na primer ugovorima na određeno vreme“, istakla je ona.ž Naredno okupljanje u Zaječaru zakazano je za 21. jun na Trgu Nikole Pašića.\nKnjaževac: Mi Živimo u falsifikovanoj državi


Rusija kritikuje presudu Viktoru Butu\nRusija je u petak ocenila "neosnovanom i pristrasnom" presudu američkog suda kojom je njen državljanin Viktor But osuđen na 25 godina zbog trgovine oružjem, i poručila da će uložiti "sav potreban napor" da se on vrati u rodnu zemlju.\nRusija "smatra presudu američkog suda koji je osudio Viktora Buta na 25 godina zatvora neosnovanom i pristrasnom", navodi u saopštenju rusko ministarstvo spoljnih poslova.\n"Uprkos nepouzdanim dokazima, nelegalnom hapšenju u Tajlandu od strane američkih specijalnih službi i izručenju koje je usledilo, američki sud ignorisao je argumente advokata i apele upućene na svim nivoima", navodi se u saopštenju.\n"Ovaj slučaj će bez sumnje ostati među prioritetima u rusko-američkim odnosima", dodaje se u saopštenju.\nRus Viktor But, koji je u novembru 2011. proglašen krivim za šverc oružja za pobunjenike u Kolumbiji, osuđen je u četvrtak u Njujorku na 25 godina zatvora.\nBut je prodavao oružje Al-Kaidi, talibanima i bio je glavni snabdevač svih strana u skoro svim afričkim sukobima.\nUhapšen je u 2008. Bangkoku nakon tajne operacije u kojoj se jedan američki špijun predstavio kao kolumbijski pobunjenik.


ZAHTEVALI OSTAVKU LUKAŠENKA: Više od 300 osoba uhapšeno na maršu žena u Minsku | Novosti.RS\nNa maršu u Minsku učestvovalo je više od 2.000 žena.\nAntivladini protesti u toj zemlji počeli su nakon predsedničkih izbora 9. avgusta, na kojima je Lukašenko osvojio šesti mandat na čelu države, a opozicija ih smatra nameštenim.\nGrupa za ljudska prava "Vesna" saopštila je danas da je na maršu uhapšeno više od 320 osoba.\nOPOZICIJA U MINSKU SASTAVLjA CRNU LISTU: Tihanovska najavila spisak policajaca krivih za nasilje na protestima\n17. 09. 2020. u 21:45\nNASTAVLjENO SA HAPŠENjEM: Svetlana sama "nosi" opoziciju\n10. 09. 2020. u 07:50\nMeđu pritvorenima je i Nina Bahinskaja (73) koja je postala simbol protesta.\nprotesti Belorusija protesti u Minsku Belorusija hapšenja marš žena


Joksimović na kongresu CDU u Lajpcigu | Dunav Televizija\nNaslovna Vesti Politika Joksimović na kongresu CDU u Lajpcigu\nJoksimović na kongresu CDU u Lajpcigu\nInternacionalni sekretar Srpske napredne stranke (SNS) i ministar za evropske integracije Jadranka Joksimović učestvovala je na 32. kongresu Hrišćansko-demokratske unije (CDU) koji je održan u Lajpcigu.\nTrodnevni partijski kongres CDU, koji je prethodnih dana najavljivan kao „intenzivni praznik rada“ kada je reč o kadrovskim pitanjima u stranci i dizajniranju politike CDU za narednu deceniju kao okosnice desnog centra, bila je prilika da se čuju pravci unutrašnje i međunarodne politike nemačke vladajuće stranke. Govore su održale kancelarka Angela Merkel, predsednica stranke i aktuelna ministarka odbrane Anegret Kramp-Karenbauer, kao i nova predsednica EK Ursula fon der Lajen.\nTokom trajanja kongresa, Joksimović je imala priliku da se susretne sa članovima predsedništva CDU, poslanicima nemačkog Bundestaga i nemačkim poslanicima u Evropskom parlamentu, kao i sa predstavnicima Evropske narodne partije (EPP) sa kojima je razgovarala o produbljivanju partijske i bilateralne saradnje, o evropskom putu Srbije, politici proširenja, pravcima međunarodne politike. Joksimović je sagovornike obavestila o postignutom napretku na planu sveobuhvatnih reformi, očekivanju da se evropski put Srbije nastavi otvaranjem novih poglavlja, kao i o aktuelnim pitanjima u regionu.\nSrpska napredna stranka redovno se odaziva pozivu da prisustvuje konvencijama najjače i najuticajnije političke partije desnog centra CDU, što je pokazatelj partnerskog odnosa dveju partija, ali i čvrste saradnje uspostavljene kroz najviši nivo političkog dijaloga i ekonomske saradnje Srbije i Nemačke, istakla je Joksimović. Ona se zahvalila generalnom sekretaru CDU Polu Cimijaku na pismu čestitke, koje je u ime predsednice Kramp-Karenbauer uputio SNS-u, i tom prilikom čestitao predsedniku Aleksandru Vučiću na 11 uspešnih godina od osnivanja najjače političke snage u Srbiji, i poželeo mu puno uspeha u veštom oblikovanju budućnosti Srbije i njenog evropskog puta.\nJoksimović se sastala sa poslanikom nemačkog Bundestaga i specijalnim izvestiocem vladajuće koalicije CDU-CSU za Balkan Peterom Bajerom, koji je nedavno izabran i na mesto izvestioca Parlamentarne skupštine Saveta Evrope za tzv. Kosovo. Sagovornici su tom prilikom razgovarali o politici proširenja, kao i o bilateralnim odnosima Srbije i Nemačke konstatujući da Nemačka nastavlja da bude najznačajniji ekonomski partner Srbije. Joksimović je ukazala da je prošlo tačno godinu dana od uvođenja taksi na robu iz Srbije i BiH od strane Prištine i ponovila da je povlačenje taksi jedini način mogućnosti nastavka dijaloga.\nOna se sastala i sa predsednikom Odbora za evropska poslove u nemačkom Bundestagu Ginterom Krihbaumom sa kojim je razgovarala o politici proširenja, nastavku evropskih integracija i viđenjima i očekivanjima Srbije od procesa.\nJoksimović se susrela i sa brojnim predstavnicima drugih stranaka koji su prisustvovali kongresu CDU.\nPrethodni tekst“Sremčevi dani“ u Senti\nSledeći tekstVučević: Podržaćemo Ljubljanu kao evropsku prestonicu kulture\nPredsednik Vučić u ponedeljak 23. avgusta sa Paraolimpijcima\nDve ministarke u Belom blatu: Poziv ženama na selu da apliciraju...


Novi antivladin protest u Podgorici (foto, video) - Sputnjik Srbija\n16:53 18 Septembar 2020\n20:15 24.01.2016 (osveženo 22:37 24.01.2016) Preuzmite kraći link\nOpozicioni crnogorski Demokratski front večeras je održao novi antivladin protest ispred parlamenta u Podgorici, gde će se sutra glasati o poverenju vladi.\nČelnici DF-a pozvali su kolege iz opozicije, ali i Socijaldemokratsku partiju i njenog lidera Ranka Krivokapića, da napuste Skupštinu i pridruže im se u protestima, kako bi se „izborili za prelaznu vladu i fer izbore“.\nNa protestu se, prema proceni novinara, okupilo više stotina građana, javila je RTCG.\nPočela Velika narodna skupština\nPosted by Slaven Radunovic on Sunday, January 24, 2016\nOrganizatori su okupljenim građanima ispred Skupštine podelili crvene i zelene kartone, kojima je „izglasano nepoverenje Vladi Crne Gore“.\nNa kraju protesta, pročitani su i zaključci DF-a, u kojima se navodi da fer izbori nisu mogući bez pada Vlade, da je potvrđena ispravnost politike protesta, jer je DPS kroz rad Radne grupe parlamentarnog dijaloga samo dobio vreme, a kolege iz opozicije pozvali su da napuste Skupštinu i radnu grupu i pridruže se protestima, kako bi doveli do fer izbora.\nUživo ispred Skupštine!\nPosted by Sloboda Traži Ljude on Sunday, January 24, 2016\nLider Nove srpske demokratije Andrija Mandić je ocenio da je Crna Gora u krizi jer se njom upravlja iz stranih ambasada.\n„Svako ko bude sa strane rešavao krizu, rešiće je kako odgovara njihovoj državi. Mi treba da rešavamo kako odgovara većini u Crnoj Gori, a ne da obijamo pragove ambasada“, naveo je Mandić.\nOn je kazao da se DF odlučio za vaninstitucionalni vid borbe, jer se „u parlamentu ne može doći do fer izbora i rešenja“.\nFenomenalna atmosfera na protestu 24.01!\nFunkcioner DF Branko Radulović poručio je okupljenima da takozvana Skupština Crne Gore nema legitimitet i da bi poslanici DF-a da su u parlamentu rekli režimu: „Dole“.\nProtest je zakazan i za sutra u 11 sati ispred Skupštine, gde će pristalice DF-a čekati rezultate glasanja o poverenju Vladi.\nDemokratski front, Andrija Mandić, Podgorica, Crna Gora


Kamberi: Vranjanka u tužilaštvu u Bujanovcu je skandal - Bujanovačke\nPočetna NASLOVNA Kamberi: Vranjanka u tužilaštvu u Bujanovcu je skandal\nKamberi: Vranjanka u tužilaštvu u Bujanovcu je skandal\nBujanovačke3. feb 2022.NASLOVNA, POLITIKA 1\nBujanovac, 3. februar 2022. O tome što u Bujanovcu i Preševu nema nijednog tužioca Albanca narodni poslanik Šaip Kamberi obavestio je ambasade u Beogradu i OEBS.\nKamberi je reagovao nakon što je za zamenika tužioca izabrana kandidatkinja iz Vranja, dok su, kako kaže, dvojica Albanaca, Driton Redžepi iz Bujanovca i Fisnik Islami iz Preševa, odbijeni iako su ispunjavali sve uslove.\nPretpostavlja se da se radi o upražnjenom radnom mestu u bujanovačkom odeljenju Osnovnog javnog tužilaštva Vranje.\n-Veće tužilaca odabralo je srpskog kandidata iz Vranja, na mesto na kojem je do pre nekoliko meseci radio jedini Albanac kao zamenik tužioca. U Osnovnom tužilaštvu, koje pokriva okrug sa oko 30 odsto albanskog stanovništva, od sada neće biti tužilaca Albanaca – kaže Kamberi.\nPo njegovim rečima, nakon što su ukinuta tužilaštva u opštinama sa albanskom većinom sada i tužilaštvo u Vranju ostaje bez ijednog Albanca, što znači i „bez ijednog Albanca u istražnim organima u celoj Srbiji“.\n-Ovo je još jedan dokaz da Vlada Srbije ne želi integraciju Albanaca, pogotovo ne u pravosuđu – kaže Kamberi.\nBujanovačke su ranije pisale da je od Državnog veća tužioca za zamenika tužioca u Osnovnom javnom tužilaštvu u Vranju predložena Đurđica Đorđević, a među kandidatima je bio i Driton Redžepi, kandidat za predsednika opštine Bujanovac na izborima 2020. godine iz redova Partije za demokratsko delovanje (PDD) Šaipa Kamberija.\nTAGdriton redzepi izbor Šaip Kamberi tužilaštvo zamenik tužioca\nPrevious PostDevojka iz Predejana negirala krivično delo, Tužilaštvo traži pritvor do 30 dana Next PostĐacima se smeši još jedan raspust\nOne thought on “Kamberi: Vranjanka u tužilaštvu u Bujanovcu je skandal”\nGoran g 3. februara 2022. at 19:38\nPoštovani poslaniče Kamberi, skandal je i to što nema nijednog studenta albanske narodnosti na pravnom fakultetu u Beogradu, pa ništa.


MUKA RAĐA HEROJE! Najhrabriji članovi DPS-a otkazuju poslušnost Đukanoviću! (FOTO) | Najnovije vesti - Srbija danas\n31.01.2020. • 12:30 Srbija Danas/Nacionalist\nMilo Đukanović, predsednik Crne Gore, za tri decenije autokratske vladavine, od Crne Gore je stvorio siromašnu podeljenu državu, ali je tek na zalasku svoje političke karijere napravio pravi politički potez, kojim je ujedinio narod.\nPritisak koji je napravio na zakonodavnu vlast u Crnoj Gori, kako bi se usvojio krajnje diskriminatorski Zakon o slobodi veroispovesti, uticao je na ujedinjenje NARODA.\nSrbi i Crnogorci zajedno na jednom mestu, litije koje se održavaju kao vid nenasilnog protesta približile su one koje je Đukanović godinama razdvajao, negirajući njihove nacionalne i ljudske identitete, stvarajući od ljudi neprijatelje, uvodeći razlike na bogate, njih nekoliko, i siromašne, svi ostali.\nBRUTALNA HAPŠENJA U CG: Dvadeset specijalaca hapsilo majku Milana Kneževića, nastavnicu u penziji! (FOTO/VIDEO)\nMeđutim, svaka muka rađa heroje, nakon policajca iz Nikšića Miloja Šćepanovića, koji je dao otkaz jer nije hteo da ide protiv naroda, u litiji u Baru održanoj 30.01.2020. godine, zajedno sa narodom bez ikakvih maski, kapuljača, kapa i šalova, slobodno je šetao novi heroj Milan Babović, doskorašnji funkcioner DPS-a.\nNeposlušnost članova DPS-a i njihovih funkcionera nije dozvoljena po nazorima rukovodstva stranke i aktuelnog crnogorskog režima, zato i Babovića nazivamo herojem, njegovo delo, kojim je jasno stavio do znanja da podržava narod, a ne protivnarodni Zakon o slobodi veroispovesti, svrstava ga u red onih koji imaju i čojstva i junaštva.\nNe strahujte Baboviću, narod će vas podržati, neće vas ostaviti, iako će režimski mediji plasiranjem laži i dezinformacija, pokušati da vas diskredituju, narod danas nemari za to, Srbi i Crnogorci zajedno će pomoći da slobodno šetate i izrazite svoju volju.\nPodsetimo, Đukanović je jutros otišao je još jedan korak dalje u diktaturi i maltretiranju naroda koji se bori za svoja prava, pa je tako naredio da se uhapse svi oni koji su organizovali potpuno mirne litije na kojima su se borili za svetinje.\nNakon hapšenja majke Milana Kneževića, uhapšen je i Kneževićev brat od strica, Marko Milačić, Momo Kukuličić, i još šesnaest osoba na sedamnaest različitih lokacija u Crnoj Gori. Više o tome pročitajtte OVDE.\nPrema našim saznanjima, narod u Crnoj Gori je ovakvim postupcima nemoćne vlasti samo još više dobio vetar u leđa i poručuje da neće stati!\nZakon o veroisposvesti DPS Milo Đukanović Crna Gora


Priprema za susret Tramp-Kim - Svet - Dnevni list Danas\nPočetna » Svet » Priprema za susret Tramp-Kim\nNaredne nedelje održaće se samit dveju Koreja\nPriprema za susret Tramp-Kim\nJužnokorejski predsednik Mun Džae In predvodiće naredne nedelje pokušaje međunarodne zajednice da se reši problem sa Severnom Korejom.\n0Piše: D. J. 20. aprila 2018. 19.48\nUlozi će biti veliki, kada se Mun suoči sa severnokorejskim vođom Kim Džong Unom u pograničnom selu Panmundžom sledećeg petka. Munov zadatak je, kako kažu analitičari, da održi pozitivnu atmosferu pred još značajnije razgovore između američkog predsednika Donalda Trampa i Kima – čiji je sastanak najavljen za maj – o nuklearnom razoružanju Severne Koreje. Sastanak lidera dve Koreje biće biti tek treći takve vrste od Korejskog rata 1950-1953.\nSeul bi mogao da preuzme zasluge za uspostavljanje dijaloga između Pjongjanga i Vašingtona. Južnokorejski zvaničnici su u martu putovali u Pjongjang, odakle su se vratili sa vešću da je Kim izrazio spremnost da razgovara o odustajanju od programa nuklearnog naoružanja sa Munom i Trampom, što je samo nekoliko meseci ranije delovalo nezamislivo. Ali nije jasno kako Južna Koreja može dalje da kontroliše taj proces.\nAmbicije Seula su poljuljane kada je Kim nedavno nenajavljeno posetio Peking i sastao se sa kineskim predsednikom Si Đinpingom. Taj sastanak je nagovestio da je Kina glavni igrač u diplomatskim naporima da se dođe do rešenja sa problemom nuklearnog naoružanja i gotovo sigurno Kimu doneo određenu prednost pred sastanke sa Munom i Trampom. Analitičari smatraju da je Kim mogao da traži da Kina, najveći saveznik i ekonomski partner Severne Koreje, ublaži primenu sankcija koje su nametnute njegovoj zemlji, kao i da se Kinezi obavežu da će se snažno protiviti bilo kakvoj vojnoj akciji koju bi Sjedinjene Države mogle da preduzmu ako njegovi razgovori sa Trampom ne budu uspešni i Pjongjang nastavi sa lansiranjem raketa.\nSeverna Koreja o denuklearizaciji priča još od osamdesetih godina, ali to je uvek bilo uslovljeno zahtevom da američki vojnici napuste Južnu Koreju i da Vašington garantuje da neće upotrebiti nuklearno oružje protiv Pjongjanga. Mun je juče izjavio da Kim sada ne traži da američki vojnici napuste Južnu Koreju, ali da i dalje želi bezbednosne garancije i da SAD okončaju svoju „neprijateljsku“ politiku. Peking je pozvao na „dvostruku obustavu“ – kako nuklearnih i raketnih aktivnosti Severne Koreje, tako i zajedničkih vojnih vežbi SAD i Južne Koreje. Za Vašington i Seul, denuklearizacija znači potpuno odstranjivanje nuklearnog naoružanja iz Severne Koreje.


PKFBiH: Usvojiti Odluku o obaveznoj primjeni preferencijalnog tretmana domaćeg - Skandal portal\nPKFBiH: Usvojiti Odluku…\nSARAJEVO, 28. maja (FENA) – Privredna/Gospodarska komora Federacije BiH izrazila je krajnje nezadovoljstvo i razočarenje zbog neprepoznavanja značaja usvajanja Odluke o obaveznoj primjeni preferencijalnog tretmana za cjelokupnu privredu Bosne i Hercegovine.\nU saopćenju Komore, povodom informacije sa sjednice Vijeća ministara BiH o neusvajanju nove Odluke o obaveznoj primjeni preferencijalnog tretmana, navodi se da je neprihvatljivo elementarno nepoznavanje i nedostatak senzibiliteta za domaće, upravo od strane onih koji u najvećoj mjeru uživaju sve dobrobiti uspješnog poslovanja naših privrednika.\n– U mnoštvu problema izazvanih Covidom-19, kao i cjelokupnim složenim privrednim ambijentom u BiH, brojnim problemima s kojima se susreću privrednici, Privredna/Gospodarska komora FBiH apeluje da svi zajedno trebamo uložiti dodatne napore za dugoročniji poticaj domaćoj proizvodnji kroz sistem preferencijalnog tretmana, koji je upravo sadržan u prijedlogu Odluke o obaveznoj primjeni preferencijalnog tretmana, s kojim su saglasna i naša strukovna udruženja – navodi se u saopćenju.\nDodaje se da bi usvajanjem ove odluke, sigurno „dali dodatan poticaj našim proizvođačima iz svih grana privrede u BiH, omogućili konkurentnost i referentnost, i potencijalnim domaćim i stranim proizvođačima za intenzivnije dugoročnije ulaganje u proizvodnju u BiH“.\nIstiče se da privreda i privrednici u BiH, uz sve napore koje ulažu za opstojnost kompanija, radnih mjesta, borbu sa stranom, nelojalnom konkurencijom na tržištu BiH, zaslužuju bar minimum razumijevanja nadležnih struktura i minimum uslova za nesmetan rad.\n– Ovim putem želimo pružiti podršku bosanskohercegovačkim privrednicima, čije potrebe u potpunosti razumijemo, na čije uspjehe smo neizmjerno ponosni, čije probleme želimo podijeliti, te zahtijevamo od Vijeća ministara BiH da u drugom krugu glasanja usvoji novu Odluku o obaveznoj primjeni preferencijalnog tretmana domaćeg – navodi se u saopćenju Privredne/Gospodarske komore Federacije BiH.\nVijeće ministara BiH na posljednjoj sjednici, u prvom krugu glasanja, nije donijelo Odluku o obaveznoj primjeni preferencijalnog tretmana domaćeg, te će se o ovoj odluci izjasniti u drugom krugu glasanja.


PASTOR: SVM KAO DEO VLADAJUĆE KOALICIJE AKTIVNO UČESTVUJE U POLITIČKOM ŽIVOTU - Magločistač\nPočetna Aktuelno PASTOR: SVM KAO DEO VLADAJUĆE KOALICIJE AKTIVNO UČESTVUJE U POLITIČKOM ŽIVOTU\nPASTOR: SVM KAO DEO VLADAJUĆE KOALICIJE AKTIVNO UČESTVUJE U POLITIČKOM ŽIVOTU\n„Iz perspektive Saveza vojvođanskih Mađara najznačajniji rezultat koalicionog ugovora sklopljenog nakon prevremenih izbora u Srbiji pre godinu dana, je to što se potvrdilo da ta koalicija omogućava SVM-u da aktivno učestvuje u politici tokom godina koje Srbiji donose korenite promene” – izjavio je predsednik stranke Ištvan Pastor (Pásztor István) u intervjuu mađarskoj državnoj agenciji MTI.\nOn je povodom najava premijera Aleksandra Vučića o rekonstrukciji Vlade rekao da se rekonstrukcija odnosi i na državne sekretare iz redova SVM-a, jer „svako treba da odgovara za rezultate svog rada“.\nIako se pri potpisivanju koalicionog ugovora činilo da će se uskoro otvoriti pregovaračka poglavlja između Beograda i Brisela, to se još uvek nije desilo. Predsednik SVM međutim naglašava da su se na pripremnim pregovorima pojavile i teme koje su vojvođanske Mađare zaokupljale proteklih decenija: u vezi statusa Vojvodine, manjinskih prava i pravne sigurnosti – navodi MTI.\nPastor je dodao da zakoni o nadležnostima i finansiranju Pokrajine nisu dospeli na dnevni red zbog unutrašnjopolitičkih prepucavanja.\nOn smatra da je najvažniji korak u pogledu mađarsko-srpskih odnosa tokom proteklih godinu dana bilo brisanje kolektivne odgovornosti stanovnika Mošorina, Žablja i Čuruga proglašene pre 70 godina. „Pre donošenja ove vladine uredbe smo bili neprestano pod vatrom poziva na polaganje računa, ali se od njenog donošenja – iako smo na nju čekali 70 godina – to ređe pominje” – izjavio je Pastor.\nDodao je da ove godine može da se završi rad mešovite mađarsko-srpske komisije istoričara koji proučavaju period 1941-1948. Međutim, otkrivanje zajedničke prošlosti će trajati još decenijama – izjavio je predsednik SVM.\nKao najvažnije zadatke naveo je prekogranične sporazume, izgradnju pruge Baja-Bačalmaš (Bácsalmás)-Subotica-Segedin (Szeged), pruge Beograd-Budimpešta, otvaranje novih graničnih prelaza, kao i regionalni i ekonomski razvoj.\nIzvor: Vajdašag ma